Jubilatuen ospakizuna igandean aurrera eramango da herrian | El Diario Vasco\nAlto-urolaJubilatuen ospakizuna igandean aurrera eramango da herrian\nJubilatuen ospakizuna igandean aurrera eramango da herrian\nErretiratuak. Egun berezi honetan parte hartzeko aukera luzatzen zaie herritarrei, erritiratuei espreski. / ITSASO\nHerritar guztiek parte hartu dezakete bazkarian eta izena emateko azken eguna gaur izango da\nMIRYAM GALILEA ITSASO. Jueves, 8 noviembre 2018, 00:12\nAurrekoan arrakasta handia izan zuen ospakizunak eta honetan ere Jubilatuen Eguna aurrera eramango da herrian, honetan parte hartzeko izena emateko epea gaur amaitzen delarik.\nEkitaldi berezi handirik ez da egiten Jubilatuen ospakizunean, baina meza, herriko dantzarien Aurresku bikaina, bazkaria eta giro ezin hobea ez dira inoiz falta honetan. Aurreko edizioan berrogeita hamar lagunek inguruk parte hartu zuten eta aurtengoan ere bidetik doaz, 41 lagunek izena eman baitute dagoeneko.\nFestatxoa igande honetan aurrera eramango da eta herritar guztiak gonbidatuta daude honetan parte hartzera, izena emateko azken eguna gaur delarik.\nEguerdiko 13:30etan hasiko da elkartaratzea, Itsasoko Elizan meza kantatua ospatuko delarik, eta jarraian bazkaltzera joango dira denak.\nAurreko urtean Itsasoko ostatuan aurrera eraman zen otordua eta oraingo honetan Mandubiko bentan izango da, 14:30etan hasiko delarik.\nMenua honakoa izango da: frijituak, arrain zopa, legatza, azpizuna, postrea eta kafea. Bazkariaren prezioa jubilatuentzat 18,5 eurokoa izango da, eta gainerako herritarrentzat 37 eurokoa. Jatetxean bertan ordainduko da.\nGogoratzen da ere Itsasotik Mandubira bazkaltzera joateko autoetan tokia egongo dela, norbaitek joateko modurik ez badu.\nHorrela, igandeko ospakizun honean parte hartu nahi dutenek gaur izango dute izena emateko azken aukera. Honetarako Itsasoko Udaletxera bertara deitu beharko dute 943 47 77 90 telefono zenbakira.\nVisita a la ermita de Antigua y el centro de interpretación con 'Tesoros escondidos' Euskaraldiko txapak banatzeko festa larunbat arratsaldean izango da


Eskualdeek EBren laguntza gehiago behar dute migrazio krisian, esan du KOEko txostengileak Europako Parlamentuari - EBko kazetariari\nEskualde EBren laguntza gehiago migrazio krisia hasi behar, CoR kontalariak kontatzen Europako Parlamentuaren\nEuropar Batasuneko toki eta eskualdeetako agintariek EBren diru laguntza handiagoa behar dute François Decoster errefuxiatu eta migratzaile ugari hartzeko erronkei aurre egiteko. (Irudian), Eskualdeko Batzordeak migrazioari buruzko txostengileak, Europako Parlamentuko Askatasun Zibilak, Justizia eta Barne Gaietarako Batzordeari (LIBE) esan dio.\nEuropar Batasunak Europarentzako epe luzeko asilo eta migrazio sistema jasangarria bilatzeko egindako ahaleginen alde agertu da. "EBk atzo zehar 120,000 migratzaile eta errefuxiatu EB osoan birkokatzeko erabakia askoz ere sistema egonkorragoa izan beharko lukeen prozesua hastea besterik ez da behar dutenekin eta migrazio presioen menpeko tokiko komunitateekin elkartasuna erakusten duena. guztientzat bidezkoa den horrelako egoerak kudeatzeko modu bat asmatzea ", esan du Decosterrek (ALDE / Frantzia).\n"Migrazio bideetan etzanda dauden" hiriek eta eskualdeek krisiari bere kontura erantzun behar diotela esan du Decosterrek, Frantziako ipar-mendebaldeko St-Omerreko alkatea. "Herritarrek ez gaituzte aukeratu gaitasun hori gauzatzeko, gobernu maila altuenetako zereginak direlako, baina hala egiten dugu, laguntza humanitarioa ematea gure betebehar morala delako", esan zuen.\nDecosterrek begi onez ikusi du Europako Batzordeak larrialdietarako laguntza ematea zenbait eremuri, tartean bere Nord-Pas-de-Calais eskualdeari. Hala ere, esan du EBko buruzagi nazionalek gaurko larrialdietako goi bilera erabili beharko luketela migrazioari buruz, Europara iristen diren errefuxiatu eta migratzaile kopuru handiak planteatzen dituen erronkei zenbateko askoz handiagoa eskaintzeko. Decosterrek esan du migratzaileak eta errefuxiatuak hartu eta integratzearekin lotutako kostuak EBk hartutako konpromisoak gainditzen dituztela. Bere esanetan, tokiko agintariei laguntza ekonomiko gehiago eskuratu beharko litzaieke funts kopuru handiago baten bidez. "Modu batera edo bestera, zeharka baina askotan oso zuzenean, egungo migrazio olatuak Europako eskualde guztietan eragiten du", esan du Decosterrek. "EBren finantzazio sistemak errealitate hori islatu behar du".\nDecosterren laguntza ekonomiko gehiago jasotzeko deia ere berak idatzitako eta zuzenketekin batera onartutako txostenean ageri da irailaren 14an, KdRko Herritartasun, Gobernantza, Erakunde eta Kanpo Gaietarako Batzordeak (CIVEX). Txostena KdRko kide guztiek bozkatuko dute KdRko abenduko osoko bilkuran.\nDecoster alkatea LIBE batzordearen parlamentuaren arteko bileran hitz egiten ari zen, eta bertako buruzagi politikoak eta parlamentu nazionaletako kideak Bruselara gonbidatu zituen migrazioari buruzko iritziak trukatzeko. LIBE batzordea Mediterraneoko egoerari eta EBk migrazioarekiko duen ikuspegiari buruzko txostena prestatzen ari da. Roberta Metsola eurodiputatua, LIBE batzordearen txostenaren txostengilea, esan du: "Larrialdi neurrietatik harago, migrazioaren zergatiei aurre egin behar diegu eta gaiaren alderdi guztiak jorratuko dituen ikuspegi integrala hartu behar dugu, eta hori da saiatzen ari garena. Europako Parlamentuan egin dugun bi alderdiko txostenarekin bat egiteko. Mundu mailako erantzunak aurre egin behar dion erronka globala da. Estatu kide eta eskualde guztiek bere papera bete behar dute ".\nBileran, Decosterrek eurodiputatuekin eta parlamentari nazionalekin partekatu ditu Calais eskualdeko errefuxiatuen eta migratzaileen egoeraren errealitatea erakusten duten argazkiak. Irailaren 18an, KdRko kideek eskualdera egindako ikerketa bisita egin zuen.\nGai erlazionatuak:CIVEXHerritartasunerako Gobernantza Batzordea Erakunde eta Kanpo GaietarakoDecosterezaugarrifull-imageMayorAlkate DecosterNord-Pas de Calais\nEBko epaileek produktu kimikoen agentziaren alde egiten dute toxikoen sekretuagatik\nEBko buruzagiek errefuxiatuen planetan batasuna bilatzen dute


Agirre lehendakariak karguaren zina egin eban momentuaren antzezpena urriaren 7an izango da Gernikako Arbolapean - bizkaie.biz\nAgirre lehendakariak karguaren zina egin eban momentuaren antzezpena urriaren 7an izango da Gernikako Arbolapean\nBizkaie! 2010-09-23 18:41 Kulturea\nEkitaldiaren asmoa gure lehenengo lehendakariaren figurea ohoratu eta goratzea da, Eusko Jaurlaritza haren legitimidade demokratikoa eta politikoa errebindiketea eta belaunaldi harek herri honen askatasunaren eta burujabetzaren alde egindako lana agerrarazotea.\nAurten Agirre lehendakariaren heriotzearen 50. urteurrena gogoratzen dalarik, AL50 Batzordeak, harako 1936 haretan Batzar Etxean egin zan Euskadiko lehenengo Jaurlaritzea sortzearen eta Jose Antonio Agirrek Gernikako Arbolapean egin eban zinaren antzezpen bat egingo da. Antzezpen-ekitaldia 2010eko urriaren 7an, eguenean egingo da, Gernikako Batzar Etxean, 16:30ean.\nEdozelan be, asteon, irailaren 24an, barikuan, 15:30ean, Gontzal Mendibil aitatu antzezpenaren zuzendariak eta Ramon Agirre aktore nagusiak (Agirre lehendakaria) komunikabideakaz egingo dabe berba Gernikako Batzar Etxean; ondoren, proba-saio orokorraren irudiak grabau ahal izango dira.\nAntzezte-zereginetan 60 aktore eta figurantek jardungo dabe, urte odoltsu eta gogor hareetan, Gerra Zibila bete-betean zala, gauzatu zan jazoera historiko haren antzezpenean.\nGobernu-hartzeko hitzaldiek, ekitaldi hareen mahaiburutza foru-tankeraz eratzeak, gudarien desfileek eta lehenengo Eusko Jaurlaritzeari egindako arma-aurkezteak gogorarazoko deuskuez 1936ko urriko 7 haretan bizi izandako momentu hunkigarriak.\nGaraiko jantzi eta atrrezzo eta guzti (José Mª Tuduri), eta gerra-fronteko irudiak be proiektauko dira; ekitaldian, bestalde, Ertzaintzaren Musika Bandak, Gernikako Gaudeamus Koralak, Beti Jai Alaiko jantzariek eta Bilboko Udal Txistulari Bandak be parte hartuko dabe.\nGontzal Mendibilek sortutako antzezpenean, eta beraren zuzendaritzapean, Ramon Agirre aktoreak hazurmamituko dau XX. mendean Euskadin eraginik handiena izan dauen politikaria.\n36ko Eusko Jaurlaritzearen kideek, ekitaldira etorritako kontsulek, Errepublikearen ordezkari instituzional zenbaitek eta usadio zaharrean eratutako mahaiburutzeak emongo deutsie bizia sinbolismoz betetako ekitaldiari.\nAgirre lehendakariaren balioak eta ondarea ardatz hartuta dator haren heriotzearen 50. urteurrena. Eta ekitaldi honen asmoa, hain zuzen be, gure lehenengo lehendakariaren figurea ohoratzea da, Eusko Jaurlaritza haren legitimidade demokratikoa eta politikoa errebindiketea eta belaunaldi harek herri honen askatasunaren eta burujabetzaren alde egindako lana agerrarazotea.\nKontuak kontu, ekitaldia urriaren 7an izango da, arratsaldeko 16:30ean, 1936an Euskadiko lehenengo Jaurlaritza eratu zan egun eta ordu berean. ETBk ekitaldia grabauko dau, eta dokumental moduan emongo da zuri-baltzean.


GRABNIko partidak Zumarragan jokatuko dira - Goierriko Hitza : Goierriko Hitza\nFederazioen arteko GRABNI txapelketa afizionatu mailako pilota txapelketa garrantzitsuenetako bat da. Pandemia dela eta, aurtengo eskuz binakako txapelketa berezia izango da eta partida guztiak Zumarragan jokatuko dira.\nAraba, Bizkaia, Gipuzkoa, Nafarroa eta Errioxako federazioek parte hartuko dute. Pandemia dela eta, Iparraldekoek ez parte hartzea erabaki dute.\nIgande honetan Arabako eta Bizkaiko ordezkariek jokatuko dute, bai gazte mailan eta bai nagusi mailan. Izan ere, bi federazio hauek 4. eta 5. postuan sailkatu ziren (bai gazteen mailan eta bi nagusien mailan) duela bi urte jokatu zen txapelketan. Iaz ez zen txapelketarik egon.\nIrabazleak finalerdietara pasako dira. Finalerdietako zozketa astelehenean egingo da. Zozketan Gipuzkoa, Nafarroa, Errioxa eta igandeko irabazleak sartuko dira.\nFinalerdietako lehen jardunaldia hilaren 19an jokatuko da eta bigarren hilaren 26an. Finalak, berriz, urriaren 3an jokatuko dira. Partida guztiak Zumarragako Beloki pilotalekuan jokatuko dira, 11:00etan. Eusko Jaurlaritzak %50eko edukiera baimendu du. Beloki pilotalekuan 680 eserleku daudenez, 340 ikusle elkartuko dira gehienez. Sarrera doan da.\nTxapelketa atzo aurkeztu zuten, Zelai Arizti kultur etxean. Ekitaldian Euskadiko Euskadiko Euskal Pilota Federakuntzako Joxe Mari Mitxelenak eta Aitor Erauskinek eta Mikel Serrano alkateak parte hartu zuten.\nMitxelena diruzaina eta joko zuzeneko arduraduna da eta Erauskin zuzendari teknikoa. Mitxelenak Zumarraga ondo ezagutzen duela esan zuen. «Duela 45 urte jokatu nuen lehenengoz Zumarragan eta askotan etorri naiz bertara. Izan ere, Jabier Goñi lehengusua nuen. Zumarragan beti oso ondo hartu naute».\nZumarragako Udalaren laguntza eskertu zuen. «Poema batek Zer litzateke Euskal Herria pilotarik gabe? dio. Zer litzateke pilota Zumarragako Udalik gabe? Pilotan inbertitzea balore segurua da eta Zumarragako Udalari pilotan inbertitzeko jarraitzen eskatu nahi diot».


One Piece (1. eta 2. Denboraldia) [0-156] [MEGA/DRIVE] [ONLINE] - Page 16\nBehera joan Orria 1 ... 13 14 15 16 17 18 19 ... 24\nEr: ONE PIECE [MF/MU][156/156]\n2013ko Urtarrilaren 18a, 07:37:40 #225 Azken aldaketa: 2013ko Urtarrilaren 18a, 07:48:23 thevirus(e)k egina\n83,84,85 eta101tik aurrera berriro jarri ahal duzue? eskerrik asko!!\n2013ko Urtarrilaren 18a, 09:52:00 #226\nHilabete batzuk daramatzat euskal-encodings-i nahi adina jaramon egin gabe, beste gauza batzuekin lanpetuta ibili naizelako baina orain hilabeteko oporrak ditut eta One Piece berriro (hirugarrenez) igotzen saiatzeko animoekin ikusten dut neure burua :barre:\nZozer aldatu al da zerbitzarien kontuetan? Aurkitu al duzue besteak baino hobea den baten bat?\nZein gomendatzen didazue 200-300 mb arteko kapitulu hauek igotzeko?\nBaldintza bakarra, igotako artxiboak ,epe jakin batean inork deskargatu ezean, ez ezabatzea izango litzateke.\n2013ko Urtarrilaren 18a, 11:20:53 #227 Azken aldaketa: 2013ko Urtarrilaren 18a, 11:24:15 baronluigi(e)k egina\nAipamenaren egilea: thevirus Noiz: 2012ko Abenduaren 30a, 23:18:06\nGabon! Nik galdera bat dakat, zergaitik ezdozue erabiltzen torrent artxiboak, DD eta emulen ordez? Traker asko daz ortik ziher gratis eta oso ondo dabizenak! frozenlayer, thepiratebay, nyantorrent....\nBai, baina trakerraz gain 24 orduz elkarbanaketan egon behar duten jendea behar dugu, eta nire aldetik behintzat hori ez da posible.\nNi elkarbanatzen hari naizena ederki dabil oraingoz. Dragoi Bola Zren atal guztiak Mediafirera igota, 24 orduz eskuragarri eta kristoneko abiadura jaitsi daitezkeenak. Gehiago ezin eskatu :osopozik:\n2013ko Urtarrilaren 18a, 14:45:02 #228\nSolidfiles 250 mb. arte onartzen du, 50 gb-ko kontuetan. Oraingoz oso ondo dabil.\nArtxiboak nabigatzailearen bidez igo behar dira, ez fileuploader-ekin. Eta, beti bezala, izena aldatuta, 7z-n eta pasahitzarekin.\n2013ko Urtarrilaren 18a, 15:01:35 #229\nBihar Megaupload berria jarriko da martxan, nik bihar arte itxarongo nuke. Eta ea neu ere zerbait igotzen hasten banaiz.\n2013ko Urtarrilaren 21a, 20:30:51 #230\nAipamenaren egilea: baronluigi Noiz: 2013ko Urtarrilaren 18a, 11:20:53\nZure link-ak igul martxan daude, baina OPkoak ez. Gainera torrentarekin ez da egon behar 24 konpartitzen egunena 8 ordu konpartziearekin nahikoa da, nire aldetik 24h nago konpartitzen. Orain Megarekin ia fitxategien ezabaketak ekiditzen dizen!!!\n2013ko Urtarrilaren 23a, 20:42:21 #231 Azken aldaketa: 2013ko Otsailaren 04a, 12:47:40 baronluigi(e)k egina\nMediafireko kontu berri bat ireki dut "Baronluigi"ren aholkua jarraituz eta bertara igotzen hasi naiz atalak berriro.\n26.etik hasi naiz lehenengo 25ak Uppit-era igota daudelako. Orain arte arazorik izan du inork lehenengo 25ak jeisteko?\nBestela "Solidfiles"era berrigoko ditut zerbitzaria frogatuz, ez nuen ezagutzen eta egia esan oso aproposa da serie hau igotzeko (tamainagatik)\nEskerrik asko hiruroi\n2013ko Urtarrilaren 23a, 21:27:15 #232 Azken aldaketa: 2013ko Urtarrilaren 23a, 22:44:50 baronluigi(e)k egina\nAipamenaren egilea: thevirus Noiz: 2013ko Urtarrilaren 21a, 20:30:51\nNireak eta nik esan bezala igota daudenak baita ere. Ikusi bestela. Ez da gezurra torrenta DZa baino askoz ere simpleagoa dela, baina gure komunitate hau hain txikia izanik, daukagun guztia elkarbanatzeko deskarga zuzena besterik ez dago.\nBeno, atal hauek kopiatu ditut nire kontu batera. Horrela, ezabatuak izan ezkero segituan berrezarri ahal izango ditut.\nEr: ONE PIECE [UP/MF][50/156]\n2013ko Urtarrilaren 24a, 13:32:21 #233\nEskerrik asko Ippon: Eguneratu dut post-a lehenengo 50 atalokin.\nDenak jeisten ari naiz. Uppit-etik arazorik gabe jeitsi ditut: MF-koak bidean daude.\nZer iruditzen zaizu ni lehenengo 50 hauekin arduratzen banaiz? Zuk ere, beste 106-ak edo beste mordo bat hartu, aurrerago berriz desagertzen badira batzuen artean segituan berrigotzeko. Zer iruditzen?\nBeste norbait ere beharko genuke baina ez da jende gehiei animatzen, tamalez...\n2013ko Urtarrilaren 24a, 14:23:10 #234\nMF-koak ere jeitsi ditut 26.002 eta 28.002 izan ezik; ezin ditut.\nBeranduago saiatuko naiz.\n2013ko Urtarrilaren 24a, 16:51:56 #235\nBeno. Orain bai, bi hauek jeitsi egin dira.\n2013ko Urtarrilaren 24a, 19:56:10 #236\nLehenengo 50ak zure kontu :barre:\nGainerakoak igotzen jarraituko dut!!\n2013ko Urtarrilaren 28a, 04:43:12 #237\n51.tik 79ra Mega-ra igotzen ari naiz. Horrela laguntza pixkat izango duzue!\n2013ko Urtarrilaren 28a, 09:38:24 #238 Azken aldaketa: 2013ko Otsailaren 11a, 13:02:03 baronluigi(e)k egina\n75eraino igota dauzkat dagoeneko\nNahi baduzu hurrengo 25ak igo ditzakezu eta nik 101etik aurrera jarraituko dut\nEr: ONE PIECE [UP/MF][75/156]\n2013ko Urtarrilaren 28a, 10:38:36 #239\nBeste gauza bat:\nHemen jartzen du lehenengo eta bigarren denboraldiak direla.\nGero "Publikazioaren ezaugarriak"-en "Kapituluak: 104" jartzen du.\nEta Wikiaren arabera, 156 atala 6. denboraldiaraino iristen da:\nDakien norbaitek akaso zuzendu lezake?\nGora joan Orria 1 ... 13 14 15 16 17 18 19 ... 24


Coca-Cola Zero azukrea Cherry - euskera | Coca-Cola European Partners\nCoca-Cola Zero azukrea Cherry - euskera\nEdari freskagarri aromatizatua. Edulkoratzaileekin.\nOsagaien adierazpena: ur karbonatatua, koloratzailea: E-150d, edulkoratzaileak: E-952, E-950 eta aspartamoa, azidotzailea: E-338, aroma naturalak (kafeina barne sartuta) eta azidotasunaren zuzentzailea: E-331.\nBadu fenilalanina-iturri bat.\nCoca-Cola Zero azukrea Cherry ...


Kristalezko hezurren gaixotasuna | Consumer\nKolagenoan, azalaren proteinan eta hezurretan egiturazko funtzioa betetzen duen asaldurak hezur oso hauskorrak eragiten ditu.\nOsteogenesi inperfektuak, eragin txikia duelako bakartzat hartzen denak, 20.000 lagunetik bati eragiten dio mundu osoan, eta, gutxi gorabehera, 55.000tik batek du formarik larriena. Bere hezurrak oso hauskorrak diren arren, hortik datorkio kristalezko hezur izena, ukituriko indibiduo guztiek ez dute hausturarik. Eta terapia esperimental batzuk aztertzen ari diren arren, gaur egun ez dago sendabiderik; tratamendua sintomen prebentzioan eta zuzenketan oinarritzen da.\nMaría Barbero osteogenesi inperfektua (OI) duen haur baten ama da. Gaixotasun genetikoa da, baina ez beti herentziazkoa, eta gene batzuen berezko mutazioaren ondorio da. Lehen haustura hilabete eta erdiz baino ez zuen izan; hurrengo hilabetean beste hilabete batez… eta horrela hurrenez hurren gaur arte, 15 urte baititu. 20 hilabeterekin atzerapen motor larria zuen. Gaur egun 32 haustura larri ditu, arinak kontuan hartu gabe. Gene akastunek sortzen dute kolagenoa, azalean ugariena den proteina eta egitura-funtzioa betetzen duten hezurrak. Kolagenoaren kalitatea eskasa da OI sufritzen duten pazienteetan, eta horrek esan nahi du hezurrak erraz hausten direla eta behar bezala hazten ez direla. Sortzetiko gaixotasun horri osteopsatirosi idiopatikoa, Lobstein edo Vroliken gaixotasuna eta sortzetiko osteomalazia ere esaten zaizkio, besteak beste.\nAzterketa fisikoak azalaren biopsia barne hartzen du, kolagenoaren kantitatea eta egitura ebaluatzeko, eta azterketa erradiologikoak osteoporosi orokortua erakusten du.Gaixotasunaren eragina jasan duen gurasoren baten akats genetikoa da jatorria, mutazio bat, dela obuluan, dela haurra osatu zuen espermatozoidean, dela gene akastuna jarauntsiz, bi gurasoetako inork inolako sintomarik izan gabe. Eritasunak bi sexuei eragiten die, eta ez da inolako talde etnikoren zaletasunik azaldu. OI duen pertsona baten pronostikoa izugarri aldatzen da, sintomen kopuruaren eta intentsitatearen arabera. Gaixotasunak hainbat aurkezpen mota ditu, hala nola bizimodu normaleko itxaropenak dituzten forma arinak; neurrizko horiek hezur-egituraren deformazio bat dute ezaugarri, eta jaio eta gutxira heriotza eragiten duten forma larriagoak.\nBeste ezaugarri komun bat da esklerotika urdin ilunak eta gidatzeko hipoakusia (otoesklerosia) izatea nerabezarotik. Motaren arabera, bizitzako edozein garaitan ager daiteke; bularreko haurren %10ek, gutxi gorabehera, hausturak izaten dituzte jaiotzetik bertatik. Garaiera txikia, deformazio anizkoitzak, hala nola beheko gorputz-adarretako arkatzea, oin lauak, zifoeskoliosia (bizkarrezurraren aurreko eta alboko aldeko kurbadura anormalak), adinarekin desagertzen ari diren artikulazio txikietako hiperlaxotasuna eta, batzuetan, hortzetako akatsak dira gaixotasunari lotutako zeinu nagusiak.\nGainera, zenbait konplikazio izan ditzakete, hala nola arnas infekzio errepikakorrak, arnas gutxiegitasuna, bihotz-gutxiegitasuna, garuneko kaltea eta deformazio iraunkorra. Diagnostikoa jaiotzetik egiten da. OI larriaren kasuan, 16 asteko haurdunaldian egindako ekografia batean ikus daiteke. Azterketa fisikoak azalaren biopsia barne hartzen du, kolagenoaren kantitatea eta egitura ebaluatzeko, eta azterketa erradiologikoak osteoporosi orokortua eta dagoeneko ebatzita dauden hezur-haustura ugari erakusten ditu.\nJoan hurrengo orrira: Tratamendua »\ngaixotasun gaixotasun arraroak huesos-eu investigación-eu kolageno


Eap - 2.02 CODICE bertsio berria Argitaratu\nBertsio berria argitaratu CODICE 2.02\n2015ko azaroak 13\nCODICE-2.02 bertsioa ere osagai buruzko aldaketa txikiak dokumentu berri bat ContractModificationNotice jakinarazteko, eta kontratuen aldaketa horiek.\nCODICE (kontrataziorako osagai eta dokumentu bateragarriak Kontratazio Elektronikoa )-arkitektura da osagai estandar eta dokumentu elektronikoak aplikazioak garatzeko Espainiako kontratazio publiko elektronikoaren prozedurak eta agindu 2004/18 zuzentarauko eta espainiako araudia, kontratazio publikoaren arloko nahiz nazioarteko estandarrak eta recomendacionesi aplikatu beharreko identifikazioa, izendapena, zehaztea eta eraikitzea. honako osagai horiek funtsezko helburuetako bat informazio-sistemen elkarreragingarritasuna erraztea.\nCODICE arkitektura-liburutegi bat eskaintzen du osagai estandarrak, berrerabilgarrien kasuan, eta bestetik, kontratu publikoei buruzko testuinguru desberdinetan behar edo hedagarriak edo berariazko informazio-beharrei, eta premia horiek trukatutako mezuak eta dokumentuak zikloan zehar osoa jasotako kontratazio-prozedura elektronikoen 2004/18 liburutegi bat eskaintzen du. halaber, dokumentu elektronikoen oinarrizko estandarizatuak erabiltzen edo prozedura horietan.\nCODICE-2.02 bertsioa argitaratu da barne hartzen dituen buruzko aldaketa txikiak eta dokumentu berri bat sartzeko balio du ContractModificationNotice, kontratuen aldaketa horiek argitara emateko dena.\nZehaztapen daude argitaratuta: http://contrataciondelestado.es/wps/portal/codice\nBuruzko informazio gehiago CODICE irtenbidea CTT ofizialean


IKT EREDUA - BERRIAK\n1. IRAKASKUNTZA prozesuak >\n1.3 Erabilera gelan\n1.4 EVA (Ikaskuntza Ingurune birtuala)\n1.5 Bertaratzeak eta kalifikazioak\n2. ADMINISTRAZIO prozesuak >\n2.3 Espazioak eta baliabideak\n2.5 Mantenua (matxurak)\n2.6 Informazioaren gestioa\n2.7 Kudeaketa ekonomikoa\n3. KOMUNIKAZIO prozesuak >\n3.1 Komunikazioa gelan\n3.2 Emaitza akademikoak\n3.3 Bertaratzeak eta boletinak\n3.4 Barne komunikazioa\nEgin klik beheko izenburuen gainean dokumentua ikusteko.\n2017-18 ebazpena eta ikastetxeen zerrenda\n2012-17 ebazpenak eta zerrendak\n2017-18KO DEIALDIA ATERA DA\nIKT Heldutasun maila (oinarrizkoa, ertaina edo aurreratua) lortzeko ikastetxeak izena eman behar du. Izena emateko orria bete behar du eta eraman behar du Berritzegunera abenduaren 22an baino lehenago. Deialdia azaroaren 22an publikatu da eta hemen daude jarraibideak euskaraz eta gazteleraz.\n2017-18ko IKT Heldutasun Eredua berria da. Hemen daude eredu berriak: euskaraz edo gazteleraz.\nIazko ereduarekin konparatuz, 3 puntu desagertu dira (memoriarena, segurtasun kopiarena eta liburutegiarena), 12 puntu elkartu dira 5etan, eta 10 puntu berridatzi dira.\nIKT Heldutasun Eredua kalitatzeko prozesua da.\nMarkatzen du bidea ikastetxea digitalizatzeko.\n21 puntu (ítem) ditu eta puntu bakoitzak hiru mailetan sailkatuta dago: "Oinarrizko maila", "Maila ertaina" eta "Maila aurreratua".\nEredu osoa (21 puntuak) 3 ataletan bananduta dago:\n- IRAKASKUNTZA prozesuak: 9 puntu (Gelan aplikatu behar diren eta klaustro osoak bete behar dituen betebeharrak)\n- ADMINISTRAZIO prozesuak: 7 puntu (Barruko kudeaketa)\n- KOMUNIKAZIO prozesuak: 5 puntu (Irakasleekin, ikasleekin eta familiekin komunikatzeko prozedurak)\nIkastetxe batek IKT Heldutasun Ereduaren mail bat lortzeko:\n- Izena eman behar du.\n- Auditoria gainditu behar du. Auditoriak maiatzean egingo dira. Berritzeguneko aholkolariek egingo dute "azterketa" hori.\n- Oinarrizko maila, ertaina edo aurreratua lortzeko, mail horretako puntu guztiak gainditu behar ditu.\nEredua gainditzeko, Vitoria-Gasteizko Berritzeguneko IKT aholkulariek web orri hau (labur.eus/ikthe) prestatu dute. Web honetandokumentazioa, bete behar diren paperak eta batez ere, "Nola gainditu" atalean laguntza eta aholkuak daude eredua gainditzeko.\nGaur egun, hau da Arabako egoera:\n- Oinarrizko mailan: 12 ikastetxe.\n- Tarteko mailan: 51 ikastetxe.\n- Maila aurreratuan: 22 ikastetxe.Haz clic aquí para editar.\nORDEN de 16 de octubre de 2017\nDISPONGO:Actualizar el anexo al Decreto 174/2012, de 11 de septiembre, por el que se aprueba el Modelo de Madurez Tecnológica de Centro Educativo (Madurez TIC) y se establecen las certificaciones y sellos acreditativos de los diferentes niveles de madurez de los centros educativos.\nDISPOSICIÓN FINAL.– Entrada en vigor.La presente Orden entrará en vigor el día siguiente al de la publicación en el Boletín Oficial del País Vasco.\nAGINDUA, 2017ko urriaren 16koa,\nXEDATZEN DUT:Ikastetxeetako teknologia-heldutasuneko ereduak (IKT heldutasuneko ereduak) onartzen dituen, eta ikastetxeetako heldutasun-mailak egiaztatzeko ziurtagiriak eta zigiluak ezartzen dituen irailaren 11ko 174/2012 Dekretuaren eranskina eguneratzea.\nAZKEN XEDAPENA.– Indarrean jartzea.Agindu hau Euskal Herriko Agintaritzaren Aldizkarian argitaratu eta hurrengo egunean jarriko da indarrean.\n2016-17 ikasturtean, IKT Heldutasun Ereduko deialdia azaroaren 23an atera zen. Abenduaren 23ra arte izena emateko epea ireki zuten. Iazko informazioa hemen topatuko duzu.\n- 2016-17ko izena emateko orria.\n- 2016-17ko jarraibideak.\n- 2016-17ko uko egiteko orria.


De Gendt, azeri zaharraren bigarrena | Kirola | Berria\nLOTTO Tamaina handiagoan ikusi\nItaliako Giroak ez du distira handiko garaipenik behar urte luzeetan irabazitako ospea handitzeko. Baina gaurkoak badu berezitik. Irabazlearengatik. Thomas Gendt (Lotto) Flandriako txirrindulari beteranoak (35 urte) altxatu ditu besoak Napolin, zortzigarren etapan. Hiri Itzuli handietan dauzka garaipenak, eta Giroan bigarrena du atzokoa, Stelvio gain mitikoan 2012an lortu zuenari batu diolako oraingoa.\nKlasiko mitikoen lurraldekoa da, baina han ingurukoak ez zaizkio gustatzen. Beste batzuk bai. Gaurkoak bazuen lasterketa molde horien kutsua, eta bikain moldatu da garailea Napoli-Napoli etapan (153 kilometro). 24 laguneko ihesaldia izan da giltzarria, lanean hasi orduko osatu dena, eta izen handiko beste ziklista batzuk ere baziren: Mathieu Van der Pool (Alpecine) eta Guillaume Martin (Cofidis), besteak beste.\nLana beltz egin du De Gendtek egun guztian zehar, eta ez zuen ematen hura izango zenik besoak altxatuko zituena. Baina ezustean —bakoitzak jar diezaiola neurria horri—, bera garaile. Aise bota ditu esprintean ihesaldi nagusitik geratutako laukotetik Davide Gabburo (Bardiani), Jorge Arcas (Movistar) eta Harm Vanhoucke taldekidea (Lotto).\nSailkapen nagusian, Juanpe Lopezek (Trek) segitzen du buruan. Jauzia Martinek eman du, laugarren jarri delako 1.06ra. Bihar mendia dute zai. Blockhaus gainean bukatuko da (1. maila) 191 kilometroko etapa. Beste lau aldapa ere izango dituzte.


Tailerra Orion, jubilatuentzat, hondakinen bilketari buruz - Agenda - UrolaKosta Ingurumena\nTailerra Orion, jubilatuentzat, hondakinen bilketari buruz\nHelburua da jubilatuen galdera, behar eta kezkei erantzutea eta zerbitzua egokitzen eta hobetzen joatea.\nHondakinak Biltzeko Sistema Berria ezarri zenetik bi hilabete pasa direnean, Urola Kosta Udal Elkarteak herriz herriko sentsibilizazio kanpaina bat egingo du apirilean zehar, “herritarren kezkak eta zalantzak argitzeko, eta ondorioz, sailkatze portzentajeak igotzeko”.\nPortzentaje horiek igotzeko herriz herriko ekimenak antolatu dira, hain zuzen ere: kalez kaleko sentsibilizazioa, hitzaldi irekiak eta kolektibo edo hartzaile zehatzentzako tailerrak.\nKolektibo zehatzentzako tailerrak\nHondakinak Biltzeko Sistema Berrian badira kolektibo bereziak, euren ohiko jardunean etxeetan baino zabor gehiago sortzen dutenak, merkatariak, ostalariak edota industriak, esate baterako. Horiekin batera, badira beste hartzaile batzuk, beren ezaugarriengatik, arreta berezia eskatzen dutenak: adineko jendea, elkarte gastronomikoak, kultur edo kirol ekitaldiak antolatzen dituzten elkarteak, hondakinak sailkatzeko kulturarik izan ez duten kolektiboak, jende multzo handiarekin lan egiten dutenak, eta abar.\nHartzaile zehatz horien beharrei eta kezkei erantzuteko, tailerrak egiten ari gara bailarako bost herrietan. Tailerrek bi orduko iraupena dute eta kolektibo bakoitzaren behar eta ezaugarriei egokituta egiten dira.\nHona hemen Orioko tailerren egutegia:\nJubilatuak, apirilak 25, 18:00etan, Kultur Etxean


Aldaketa, Bide publikoko eta herri-lurretako lurzoru, lurgain eta lurpeko aprobetxamendu berezien prezio publikoak arautzen dituen ordenantzan. Behin betiko onespena\nAiegiko Udalak, 2021eko apirilaren 29an egin osoko bilkuran, hasiera batean onetsi zuen Bide publikoko eta herri-lurretako lurzoru, lurgain eta lurpeko aprobetxamendu berezien prezio publikoak arautzen dituen ordenantzaren aldaketa. (2021eko 115. Nafarroako Aldizkari Ofizialean argitaratu zen, maiatzaren 18an).\nJendaurreko aldia inork alegaziorik aurkeztu gabe iraganik, ordenantza behin betiko onetsi eta osorik ematen da argitara, behar diren ondorioak izan ditzan; hori guztia, Nafarroako Toki Administrazioari buruzko 6/1990 Foru Legearen 325. artikuluan xedatutakoari jarraikiz.\nAiegin, 2021eko ekainaren 30ean.–Alkatea, Leonardo Camaces Murillo.\nORDENANTZA, BIDE PUBLIKOKO ETA HERRI-LURRETAKO LURZORU, LURGAIN ETA LURPEKO APROBETXAMENDU BEREZIEN PREZIO PUBLIKOAK ARAUTZEN DITUENA\n1. artikulua. Ordenantza ezarri da honako arau hauetan xedatuaren babespean: Nafarroako Toki Administrazioari buruzko uztailaren 2ko 6/1990 Foru Legearen 122. artikulua; urriaren 18ko 280/1990 Foru Dekretuaren bidez onetsi zen Nafarroako Entitateen Ondasunei buruzko Erregelamenduaren 93. artikulua eta hurrengoak; eta Nafarroako Toki Ogasunei buruzko martxoaren 10eko 2/1995 Foru Legearen 28. artikulua eta hurrengoak.\n2.1 Bide publikoko eta herri-lurretako lurzoru, lurgain eta lurpeko aprobetxamendu edo erabilera pribatibo hauetarik edozein egitea da zerga-egitatea:\n1) Erabilera publikoko lurretako lurpea okupatzea.\n2) Erabilera publikoko lurrak okupatzea salgai, material edo antzeko instalazioekin.\n3) Soto edo erdisotoei argia edo aireztapena emateko eta haietara pertsonak edo gauzak sartzeko, bide publikoko zoladura edo espaloietan kokatutako argi-zulo, arnasbide, ate, kargatze-aho edo antzeko elementuak, bai eta argi-sare publikotik egindako harguneak ere.\n4) Bide publikoaren gainetik dauden edo fatxada-lerrotik ateratzen diren markesina, eguzki-oihal edo antzeko instalazioak, eraikinaren egiturazko elementu berekiak ez direnean.\n5) Bide publikoan edo haren lurgaineko espazioan kokatutako errailak, aldamioak eta antzekoak, kableak, horma-besoak, lotura, banaketa edo konexio kaxak, baskulak, salmenta automatikorako aparatuak eta antzekoak.\n6) Irabazi-asmoz, mahai eta aulkiak paratuz erabilera publikoko lurrak okupatzea.\n7) Bide publikoan kokatutako kioskoak.\n8) Erabilera publikoko lurretan kokatutako postu, barraka, saltoki, ikuskizun eta atrakzioak, kalez kaleko industriak jartzea eta zinemako filmaketak egitea.\n9) Erakusleiho eta bitrinak.\n10) Balkoiak eta terrazak kristalez ixtea.\n2.2 Zerga ordaindu beharra eta tasaren sortzapena.\nOrdaindu beharra sortzen da Udalak behar den lizentzia ematen duenean, edo aprobetxamendua hasten denetik, baimenik gabe hasten bada.\nTasa sortutzat joko da ordaindu beharra sortzen denetik, aurreko artikuluan ezarritakoaren arabera.\nUdal lizentziarik izan gabe hasten bada aprobetxamendua, ordenantza honen arabera sortutako eskubide edo tasen ordainketak ez ditu legeztatuko egin diren aprobetxamenduak, eta instalazioak kentzeko agintzen ahalko da, kalte-ordainik gabe.\n2.3 Bide publikoa eta herri-lurrak okupatzeko eskabidea eta baimena.\nBide publikoa eta herri-lurrak (lurzorua, lurgaina eta lurpea) okupatzeko, aldez aurretik interesdunak, pertsona fisikoa zein juridikoa izan, idatziz eskatu beharko dio Udaleko alkateari.\nAlkatea izanen da okupazio lizentzia emateko organo eskuduna. Behar diren azterketa eta aholkularitza-lanen ondotik, lizentzia emateko edo ukatzeko, eskabide bakoitzaren inguruabarrak hartuko dira kontuan, nahiz eta, oro har, honako arau hauei jarraikiko zaien:\n–Espaloia okupatzen bada, oinezkoendako pasabide bat utzi beharko da, gutxienez ere 1,20 metrokoa.\n–Galtzada okupatzen bada (bide publikoa), ibilgailuendako pasabide bat utzi beharko da, gutxienez ere 2,50 metrokoa.\n–Terrazak galtzada okupatzen badu, perimetroa fisikoki mugatu beharko da, eta terrazaren eremua goititu egin beharko da, espaloiaren mailarekin berdintzeko.\n3. artikulua. Ondoko hauek daude beharturik arau honetan ezarritako prezio publikoak ordaintzera:\na) Udal lizentzien edo emakiden titularrak eta aprobetxamenduaren mozkinak jasotzen dituzten pertsona natural edo juridikoak.\nb) Lizentzia edo emakidarik gabe, ordenantza honen xede diren aprobetxamenduak egiten dituztenak.\nc) Aprobetxamenduari utzirik, toki-erakundeari haren baja aurkezten ez diotenak.\nd) Bide publikoan paratzen diren edukiontzien kasuan, lizentziaren titularrak edo aprobetxamenduaz baliatzen direnak. Edukiontzien jabeak eta etxegileak hartuko dira zergadunaren ordezkotzat.\n4. artikulua. Ordenantza honetako prezio publikoaren zenbatekoa zehazteko, kontuan hartuko dira aprobetxamenduaren iraupena eta ordenantza honen xede diren aprobetxamendu bereziek okupatutako bide publikoaren azalera, ordenantzaren eranskinean xedatzen denari jarraikiz.\n5. artikulua. Toki mailako zerbitzu publikoak ematen dituzten enpresak salbuetsirik egonen dira prezio publikoen ordainarazpenetik.\n6. artikulua. 1.–Erabilera pribatiboak edo aprobetxamendu bereziak berekin dakarrenean tokiko jabari publikoa hondatzea edo narriatzea, onuraduna beharturik egonen da halakoak berreraiki edo konpontzeko gastuen kostu osoa ordaintzera, eta aurretiaz zenbateko hori gordailutzat uztera, dagokion prezio publikoa ordaintzeko beharraz gain.\n2.–Kalteak konponezinak badira, hondatutako ondasunek zenbat balio duten edo kalte egin zaienen narriadura norainokoa den, horrenbeste emanen zaio ordainetan toki-erakundeari. Bereziki, konponezintzat hartuko dira kalteak interes artistiko edo historikoa duten monumentuetan egin badira edo 20 urte baino gehiagoko zuhaitzak hondatzen badira.\nFidantzek kalte-ordain horiek estaliko dituzte lehenik eta behin.\nToki-erakundeak ez ditu inola ere barkatuko artikulu honek aipatzen dituen kalte-ordainak eta diru-itzulketak.\n3.–Aurreikustekoa denean erabilera pribatiboak edo aprobetxamendu bereziak berekin ekarriko duela udal ondasun edo instalazioak hondatzea edo narriatzea, onuraduna beharturik egonen da halakoak berreraiki edo konpontzeko gastuen kostu osoa ordaintzera, eta aurretiaz zenbateko hori gordailutzat uztera. Gordailu hori finkatuko da ukituta gerta daitezkeen ondasun eta instalazio guztien balioaren arabera, hura zenbakietara ekartzeko Udalaren txosten teknikoa aurretik eginda. Bide publikoa edukiontziekin okupatzen bada, bide publikoan edukiontziak paratzeari buruzko Ordenantzan ezarritako zenbatekoei jarraikiz finkatuko da gordailua.\n7. artikulua. Prezio publikoa ordaindu beharra sortzen da aprobetxamendua ematen denean, edo aprobetxamendua hasten denetik, baimenik gabe hasten bada.\n8. artikulua. Udalak behar den lizentziarik edo emakidarik eman gabe hasten bada aprobetxamendua, behar den prezio publikoa ordaintzeak ez ditu legeztatutako egin diren aprobetxamenduak, eta instalazioak kentzeko agintzen ahalko da, kalte-ordainik gabe.\n9. artikulua. 1.–Behar den errolda edo zentsua izanen dute ordenantza honetan arautzen diren prezio publikoei lotutako aprobetxamenduek, ohikoak eta etengabeak badira. Tasa urtero ordaindu beharko da, Ordenantza fiskal orokorrean ezarritako epe eta baldintzetan.\n2.–Erabilera publikoko lurrak, irabazi-asmoz, mahai eta aulkiekin okupatzeari dagokionez, toki-erakundeak baimena osoki baliogabe dezake edo aldi baterako eten dezake, baldin badago arrazoi bidezkorik, obrarik, konponketarik eta abarrik, eta kobratutako prezio publikoaren zati proportzionala itzultzea beste betebeharrik ez du izanen.\n3.–Lizentzia ematen den unean sortuko da balkoiak edo terrazak kristalez ixteko prezioa.\n4.–Aprobetxamenduak lizentziarik behar ez badu, dagokion kuota aurretik ordaindu beharko da; halakoetan, salmenta txartela eman beharko dute, behar bezala datatua, horretarako izendatzen diren langileek.\n5.–Gainerakoetan, likidazioa dagokion bulegoan eginen da, eta ordaindu beharko da lizentzia edo baimena eman dela jakinarazi baino lehen, aprobetxamenduaren epea zehazki finkaturik dagoenetan. Hala ez bada, aprobetxamendua bukatutakoan ordainduko da, hau da, partikularrak Udalari bukatu dela jakinarazten dionean, ordu arte sorturiko tasak likidaturik.\n6.–Aprobetxamenduak egiteko baimen edo emakidak prekarioan emanen dira beti, eta Udalak noiznahi baliogabetzen ahalko ditu, halakoen titularrek eskubiderik izan gabe erreklamaziorik egiteko edo kalte-ordainik jasotzeko.\n10. artikulua. 1.–Iruzurtzat hartuko da behar den lizentziarik gabe aprobetxamendua edo erabilera hastea.\n2.–Bestelako arau-hausteei dagokienez, eta zehapenekin ikusteko duten afera orotan, ordenantza fiskal orokorrak xedatutakoari jarraikiko zaio. Toki-erakundeak, modu betearazlean, lizentzia edo baimenik gabeko instalazioak bide publikotik kentzen ahalko ditu, eta udal biltegietara eraman. Jabearen kontura izanen dira instalazio horiek desmuntatu, garraiatu, eta biltegiratzeko gastuak nahiz sortzen diren beste gastu guztiak.\n11. artikulua. Ikuskapenak.\nUdalak beteko ditu ikuskapen eta zainketa lanak, ordenantza honetan ezarritako arauak zorrotz betetzen direla begiratzeko bai jarduera egiteko moduaz bai gainerako aginduei dagokienez.\n12. artikulua. Udal lizentziarik gabeko instalazioak.\n1.–Udal agintaritzak, kautelazko eta berehalako neurri gisa, bide publikoan lizentziarik gabe paraturiko terrazak edo bestelako elementuak kentzen ahalko ditu, eta orobat biltegiratzen horretarako bereizitako tokiren batean; hori guztia, arauzko zehapenak jartzeaz gain.\n2.–Terrazak edo bestelako elementuak ezarritako lizentzian zehazturiko baldintzekin bat etorri gabe instalatu badira, udal agintaritzak egintza horiek berehala bertan behera uzteko xedatuko du. Instalazioaren titularrak ez badu instalazioa kentzen edo ez badu terraza egokitzen emandako lizentzian ezarritako baldintzetara, kautelazko eta berehalako neurri gisa, subsidiarioki betearaziko da agindutakoa.\n3.–Lizentziaren indarraldia bukatutakoan terrazak edo bestelako elementuak bertan egotea, zehapen aferei dagokienez, udal baimenik ez izatearen parekoa izanen da.\n13. artikulua. Betearazte subsidiarioa.\n1.–Bide publikoan paraturiko elementuak aurreko artikuluan xedatuaren arabera kentzea legezkotasuna berrezartzetzat joko da. Berrezartze horren erantzuleak ez badu bere borondatez hura gauzatzen, Udalak instalazioa kenduko du eta horretarako bereizitako tokiren batean biltegiratuko du. Instalazioa handik eramateko, jabeak behar diren gastu, kalte eta galerak ordaindu beharko ditu aldez aurretik.\n2.–Kapitulu honetan xedatutakoaren arabera kendutako elementuak gehienez ere 3 hilabetez biltegiratuko dira. Interesdunak ez baditu epe horretan jasotzen, Udalak elementu horiek suntsitu, saldu edo lagatzeko ahalmena izanen du.\nToki Araubidearen Oinarriak arautzen dituen XI. tituluan xedatutakoaren babespean eta ordenantza honi dagokionez, arau-hausteak arinak, astunak eta oso astunak izan daitezke.\n1.–Hona hemen arau-hauste arinak:\na) Terrazaren funtzionamendua ezarritako ordutegitik kanpo luzatzea.\nb) Baimenean jasotako elementuak paratzean (mahaiak, aulkiak edo bestelako elementuak), baimendutako elementu horien kopurua edo neurriak gainditzea.\nc) Mahaiak, aulkiak edo osagarriak baimenduriko kokalekutik kanpo paratzea.\nd) Baimendutako eremuaren mugak gainditzea, eguzkitako, eguzki-babes edo eguzki-oihalen hegalekin, edo terrazako beste edozein elementuren hegalarekin.\ne) Okupaturiko espazioa behar bezalako baldintzetan ez edukitzea garbitasunari, segurtasunari eta apaindurari dagokienez.\nf) Funtzionamenduko ordutegian, mahaiak, aulkiak eta instalazioko beste elementu batzuk eremu baimendutik kanpo edukitzea tolestuta, pilatuta edo bilduta.\ng) Betebehar hau ez betetzea: erabiltzaileek eta udal zerbitzuek ikusteko moduan edukitzea bai terrazako jarduerarako udal baimena, bai ordenantza honek xedaturiko informazio osagarria.\nh) Betebehar hau ez betetzea: terrazarako baimendutako eremua mugatzen duten zoruko markak beti agerian edukitzea edo, argi ikusten ez badira, udal agintaritzari abisatzea.\ni) Onartzea erabiltzaileek auzokoei eragozpen arinak sortzea, edo halako eragozpenak behar bezala ez galaraztea.\nj) Lizentzian ezarritako baldintzak edo ordenantza honetan ezarritako araudia ez betetzea, baldin eta astuntzat edo oso astuntzat jotzeko kasuak ez badira.\n2.–Hona hemen arau-hauste astunak:\na) Urtebeteko epean, hiru arau-hauste arin egitea.\nb) Baimenean jasotako elementuak paratzean (mahaiak, aulkiak edo bestelako elementuak), baimendutako elementu horien kopurua edo neurriak nabarmen gainditzea.\nc) Terrazak eta/edo ordenantza honek baimentzen dituen beste elementu batzuk paratzea nahitaezko udal lizentzia edo baimena eskuratu baino lehen.\nd) Funtzionamendu ordutegitik kanpo, bide publikoan biltegiratu ezin diren instalazioko elementuak tolestuta, pilatuta edo bilduta edukitzea eremu baimenduaren barnean nahiz handik kanpo.\ne) Baimendutako eremuaren mugak gainditzea eguzkitako, eguzki-babes edo eguzki-oihalen hegalekin, edo terrazako beste edozein elementuren hegalarekin, oinezko edo ibilgailuendako erreserbaturik dagoen oztoporik gabeko pasabidea inbaditurik.\nf) Desobeditzea, Udalak instalazioa edo bertako elementuetako bat kentzeko eskatu duenean, udal lizentzia ez izateagatik edo lizentzian ezarritako baldintzetara ez egokitzeagatik.\ng) Araudian espazioen eta pasabide libreen gainean ezarri diren neurriak ez betetzea.\nh) Okupaturiko eremua eta ingurua behar bezalako baldintzetan ez edukitzea garbitasunari, segurtasunari eta apaindurari dagokienez.\ni) Hiri altzariak edo baimendu gabeko beste euskarriren bat erabiltzea terrazako instalazioari eusteko elementu gisa.\nj) Erre daitezkeen instalazioko elementuak (berogailuak, erregai-botilak, plastikozko mahai eta aulkiak eta abar) tolestuta, pilatuta edo bilduta edukitzea, eremu baimenduaren barnean edo handik kanpo, edozein ordutegitan.\nk) Onartzea erabiltzaileek auzokoei eragozpen astunak sortzea, edo halako eragozpenak behar bezala ez galaraztea.\n3.–Hona hemen arau-hauste oso astunak:\na) Urtebetean 3 arau-hauste astun egitea.\nb) Ordenantza honek berariaz debekatutako terrazak eta/edo beste elementu batzuk paratzea (ur hornidurako, saneamenduko eta elektrizitateko harguneak, musikako aparatuak edo bozgorailuak, irudi eta soinu ekipamenduak, jolas-makinak edo ausazko jokoak, salmenta makinak, etab.).\nc) Bide publikoak edo haietako edozein instalazio eta elementu, higigarri zein higiezin izan, modu larrian eta nabarmenean hondatzen dituzten ekintzak, herritarren segurtasunaren asaldatzeak eragindakoak ez direnean.\nd) Desobeditzea instalazioa edo bertako elementuetako bat kentzeko agindua, udal agintaritzak hala agindu duenean trafikoari, urbanizazioari, interes orokorrari edo udal interesari lotutako arrazoiengatik.\ne) Berariaz baimendutakoa ez besteko edozein jardueran aritzea.\nf) Bide publikoaren aprobetxamenduagatik ordaindu beharrekoak ez ordaintzea.\ng) Terrazako instalazioa paratzea halako moldez non trabatu edo galarazi egiten baita ikustea edo behar bezala erabiltzea udal zerbitzu eta instalazioetarako bide publikoan paratuta dauden elementuak, edo oinezkoen eta ibilgailuen zirkulazioaren segurtasunerako elementuak.\nh) Bide publikoko lurzorua okupatzea jendearen joan-etorria oztopatzen duten argitalpen edo elementuekin, edo hiri ingurunea narriatzen dutenekin.\ni) Emakidaren titularra edo ohiko laguntzailea ez den beste norbaitek ustiatzea jarduera.\nj) Terrazako instalazioaren eskualdatzea, azpierrentamendua edo lagapena.\n15. artikulua. Zehapenak:\n1.–Ordenantza honetako arau-hausteak isunaren bidez zehatuko dira, honako eskala honi jarraikiz:\na) Arau-hauste arinak: 60tik 600 eurora bitarteko isuna.\nb) Arau-hauste astunak: 601etik 3.000 eurora bitarteko isuna eta emandako lizentzia aldi baterako errebokatzea.\nc) Arau-hauste oso astunak: 3.001etik 6.000 eurora bitarteko isuna eta emandako lizentzia errebokatzea.\n2.–Isuna %50eko deskontuarekin ordaintzen ahalko da, zehapen prozedura ireki dela jakinarazi ondoko hogeita hamar egun natural iragan aurretik ordaintzen bada eta aurkaratze orori uko egiten zaiola dioen idazkia aurkezten bada.\n3.–Ordenantza honen aurkako arau-hausteen zehapen prozedurak izapidetuko dira bat etorriz Administrazio-poliziaren arloko zehapen prozedura arautzen duen udal ordenantzan xedatuari.\n16. artikulua. Zehapenen bateragarritasuna.\n1.–Zehapena gorabehera, bateragarria izanen da instalazioa legeztatzea, bidezkoa bada, bai eta baimendu gabeko aprobetxamenduari dagozkion tasak eta errekarguak ordaintzea ere.\n2.–Era berean, ikuskapenean egiaztatzen bada baimendutakoa baino aprobetxamendu handiagoa egiten ari dela, abiarazten den zehapen espedientearen emaitzaz gain eta interesdunari lizentziaren baldintzei egokitzera behartzeaz gain, espazio publikoaren okupazioaren gehiegizko aprobetxamendu horren tasa ere likidatuko da, baimendu gabeko instalazioa egon den denborari dagokion heinean.\n3.–Manu berak tipifikaturiko hainbat arau-hauste egiten badira, hori ez da arau-hauste jarraikitzat joko, banan-banan zehatuko baitira.\n17. artikulua. Mailakatze irizpideak. Zehapenak ezartzerakoan behar den oreka gorde beharko da arau-haustearen astuntasun-mailaren eta ezartzen den zehapenaren artean; hala, aplikatu beharreko zehapena mailakatzeko, jarraikiko zaie legedian administrazio prozedura erkideari buruz jasotzen diren irizpideei eta jurisprudentziak oro har onartzen dituenei.\n18. artikulua. Arau-hausteen preskripzioa.\nArau honetan xedaturiko arau-hausteei dagokienez, oso astunek hiru urtera preskribatuko dute, astunek bi urtera, eta arinek sei hilabetera.\nEpe horiek zenbatuko dira egintza zehagarria egiten denetik hasita edo, arau-hauste jarraikiak direnean, egiteari uzten zaionetik hasita.\n19. artikulua. Zehapenen preskripzioa.\nZehapenek aurreko artikuluan ezarritako epe horiexetan beretan preskribatuko dute, zehapenaren ebazpena irmo bihurtzen denetik zenbatzen hasita.\n2021eko urtarrilaren 1etik aurrerako ondorioekin eta 2021eko ekitaldi osoan zehar, bertan behera geratuko dira lurzoruaren, lurgainaren eta lurpearen erabilera pribatiboaren edo aprobetxamendu bereziaren tasak, tabernetako terrazei eta haurtzaindegiko terrazari dagokienez.\nBigarrena.–Ordenantza honek indarra hartu eta ondorio juridikoak izanen ditu ordenantzaren testua oso-osorik Nafarroako Aldizkari Ofizialean argitaratu, eta Estatuko edo Foru Komunitateko Administrazioek toki-erakundeen egintza edo erabakiak deuseztatzeko duten eskumena erabiltzeko epea iragandakoan.\nTARIFEN ERANSKINA, BIDE PUBLIKOKO ETA HERRI-LURRETAKO LURZORU, LURGAIN ETA LURPEAREN APROBETXAMENDU BEREZIEN TASAK ARAUTZEN DITUEN ORDENANTZARENA\n–Izozkiak eta edariak saltzeko kioskoak. Gehienez ere bat baizik ez da paratzen ahalko, uda partean, Udalak esaten duen tokian. Horren adjudikazioa egiteko, enkante publikoaren deialdia eginen da, publikotasun eta lehia printzipioei loturik, eta Udalak baldintza partikularrak zehaztuko ditu, behar den baldintza-orrian.\nMetro koadro edo zatiki bakoitzeko, 75 euro.\n–Mahaiak, aulkiak eta mahaitxoak:\nMetro koadro edo zatiki bakoitzeko, urtea 10,20 euro.\n–Merkatu txikiak, azoka txikiak, eta abar:\nMetro koadro edo zatiki bakoitzeko, egunean 2 euro.\n–Lurzorua okupatzea material, obra-hondakin, garabi, edukiontzi eta abarrekin, 10 metro koadro edo zatiki bakoitzeko:\nOkupazioa, lehenbiziko 30 egunean, egunean 0,5 euro.\nOkupazioa, 31 egunetik goiti, egunean 0,75 euro.\nIbilgailuei bidea osotara ixten bazaie karrika batean barna, kuotak 0,50 euro handituko dira.\n–Lurzorua beste jarduera ekonomiko batzuetarako okupatzea, 10 metro koadro edo zatiki bakoitzeko:\nOkupazioa, lehenbiziko 30 egunean, egunean 1,70 euro.\nOkupazioa, 31 egunetik goiti, egunean 2,20 euro.\nTiro etxola: 100 euro besta guztietarako.\nOhe elastikoak: 100 euro besta guztietarako.\nDardo jaurtiketa: 6 euro metro koadroko, besta guztietarako.\nLitxarrerien salmenta: 40 euro besta guztietarako.\nIzozkien salmenta: 60 euro besta guztietarako.\nAitzineko ataletan sartu ez diren beste batzuk: 6 euro metro koadroko, besta guztietarako.\n–Lurpeko aprobetxamendu berezia:\nGasa banatzeko sare nagusien instalazio eta aprobetxamenduengatik izanen den gutxieneko kuota, metro lineal bakoitzeko, urtean: euro 1, edo\nUdalerrian enpresa hornitzaileak duen fakturazioaren %1,5.\nIragarkiaren kodea: L2110396


UAE harrigarria esploratzea gustatzen bazaizu, lekuak bisitatzea nahitaezkoa da kokapen erakargarriak estatuarekin maiteminduko zaituelako.\nBisitariek lehenengo aldiz beti izaten dute lehen aldiz bisitatzen dituzten lekuen inguruko galdeketa. Dubai-k berak bisitatzeko leku erakargarri ugari eskaintzen ditu zure familiarekin bidaiatzeko. Dubai bisitatzeko asmoa baduzu, orduan zergatik ez duzu Dubai-ko lehengusu distiratsuena bisitatzen? Bai, ondo entzun duzu. Abu Dhabik luxuzko giroa aurkezten dizu. Hiria EAEko hiriburua da. Hala ere, bisita hau EAEn egiten duzun lehenengo aldia bada, ez duzu kezkatu beharrik beherago aipatutako leku turistikoek zalantzarik gabe lagun dezaketela lekua gehiago arakatzen.\nAbu Dhabiko turismo lekuak\nSheikh Zayed Grand Mosque hiriko sarreran dago. Katedralaren ikuspegi dotorea erakargarri nagusia da. Meskita Maluk, Otomandar eta Fatimid estilo nahasketa harrigarriak dira. Meskita inguruko gauzarik onena musulman ez diren bidaiariek meskita sartzea ahalbidetzen du. Abu Dhabi hiriko bisita mitiko mitiko honetatik abiatzen da. Ez ahaztu izarrezko armiarmak eta alfonbrak masiboak begiratzea. 9etik abiatzen da eta ixten da larunbatetik ostegunera. Ostirala meskita bisitatzeko denbora 10 etatik 4 etara joango da.\nEstudio beduinoa eta bere kultura ikusi nahi badituzu, zatozte bisitatu ondare herria. Herri bat Emirati herriko berreraikuntza artifiziala da, basamortuko bizimodua, kanpamentuak, hippie bizitza, falaj ureztatzeak eta askoz gehiago erakusten dituena. Jasotzea erabaki dezakezu Vootours LLCk Abu Dhabi hiriko bisita hirian bisitatu nahi dituzun lekuak bisitatzeko modu eraginkorrean lagunduko dizute.\nSaadiyat hondartza publikoak hondartza bat eskaintzen dizu, ur garbia urdina nabigatzeko. Horrez gain, tokia leku oparo guztien artean ere izango da. Arrazoia hondartza kafetegi da, eta tokiko merkataritza dendak harrituko zaitu ziur. Hondartzaren bisitaldia 8 am iluna da.\nParke tematikoak denbora igaro nahi dutenentzat, hondartzetan atseden hartzeko edo bisitatu lekuak bisitatzeaz gain, leku hori adrenalina presarik emango dizu zoriontsu ibilaldiak ere. Ibilaldiak zure denbora dibertigarria handituko du zure familiekin.\nBasamortuko safari bira\nBasamortua Abu Dhabiko leku ezagunenetako bat da. Lekuak zure ontzi zerrendan egon beharko luke. Duna ustiatzeko auto bat kontratatu behar duzu. Dunak gainetik mugitzeak eta jaurtitzeak ilusioa areagotuko du gure bidaian.\nLeku turistikoak bisitatzeaz gain, tokiak bertako bidaiariei eskaintzen dien bertako janariarekin gozatu ahal izango duzu. Burj Khalifa bidaia, zeruko abenturak eta itsasoko abenturak ere balia ditzakezu abentura maitalea bazara. Horretaz gain, etxe orratzetako ikuspegi bikainek, luxuzko ostatuek, aisialdirako eremuak eta merkataritza gune erraldoiek lekua beste hirietatik desberdintzen dute.\nTags: Abu Dhabi hiriko bira Desert Safari Dubai\nAurreko postDubai hiriaren bisita Dubai bisitatzeko azken gida\nHurrengo mezuaKontuan hartu beharreko gauzak Dubai tour operadorea aukeratzerakoan\nLaguntza behar al duzu Abu Dhabiko hiri biran: lehen bidaiariarentzat ikusi beharreko erakargarritasun turistikorik onenak?


Irunbusek 1,4 bidaia egin zituen 2021ean eta pandemiaren aurreko kopuruak berreskuratzeko bidean dago - Irungo Udala\nIrunbusek 1,4 bidaia egin zituen 2021ean eta pandemiaren aurreko kopuruak berreskuratzeko bidean dago\nL-1 lineako autobus elektriko batera igota, Borja Olazabal Mugikortasuneko ordezkariak hiri-autobusen garraio publikoko zerbitzuaren 2021eko jardueren balantzearen berri eman du. Gainera, Mugikortasun arloak aurten izango dituen erronken berri ere eman du, eta L-2 linea (Katea-Erdialdea) elektrifikatzeko prozesua nabarmendu du.\n"2021eko eta 2022aren hasierako datuek erakusten dute bidaiari-kopuruak normaltasunera itzultzen ari direla, COVID-19aren eraginaren unerik txarrenen ondoren. Oso hurbil gaude pandemia aurreko datuetara itzultzetik. Iaz, garai honetan, esaten genuen % 34 jaitsi ginela, baina 2021ean oso zati garrantzitsua berreskuratu dugu. Nolanahi ere, gure ustez, hiriko autobusak aukera erakargarria dira irundarren joan-etorrietarako, eta, gainera, gero eta jasangarriagoa da, zero emisioko mugikortasunaren aldeko apustua egin baitugu", adierazi du Borja Olazabalek.\nZehazki, hiriko garraio publikoaren zerbitzuak 1.424.446 bidaiari zenbatu zituen. Erregistro hori jarduera-errekor absolutuaren azpitik dago oraindik, 2019az geroztik hirian datu horiek zenbatu zirenetik (1.790.089 bidaiari), baina, dagoeneko, 2020an baino gehiago dira, orduan 1.171.417 bidaiari izan baitziren.\nLineaz linea, eta 2020. urteari dagokionez, Zaisa-Ospitalea ibilbideak, ohikoa den bezala, garraio publikoaren erabiltzaile-kopuru handiena izaten du Irunen, eta ia milioi bat bidaiari (988.823 ) izan zituen, % 23,1 gehiago, hau da, 186.279 bidaia gehiago. L-2 lineak (Erdialdea-Katea) % 17,9 igo zen, 328.123 bidaia kontabilizatuta, aurreko urtean baino 50.026 gehiago.\nL-3ak 60.063 bidaiari ibili zituen, hau da, 2020ko datuekin alderatuta, % 20,8 gehiago. Bestalde, L-4ak –hirugarren urte natural osoa du funtzionamenduan– 40.489 bidaiari izan zituen (2020an 34.632 izan ziren), hau da, % 16,9 gehiago.\nGautxori da gaueko mugikortasunaren murrizketengatik gehien jaitsi den linea bakarra. Zerbitzu horrek 948 bidaiari izan zituen 2021ean (ekainera arte ez zen zerbitzua berreskuratu); hau da, % 35 gutxiago, duela urtebeteko balantzearekin alderatuz gero. Mugikortasun arloak bildu dituen datu horiek eskaripeko landa-garraioaren jardueraren zifra barne hartzen dute. Dagoeneko 9 urteko ibilbidea du Irunen, eta horietatik sei etengabe ari dira lanean, hau da, abuztuan ere bai. 2020an, autobus horrek 3.310 bidaiari izan zituen hamabi hilabetetan; iaz baino 578 bidaiari gehiago.\n% 90 elektrikoa etorkizunean\nBorja Olazabalek gogora ekarri ditu arloak Irunbusen dituen erronkak ere, hau da, hirian mugikortasun jasangarria bultzatzen jarraitzea. Hain zuzen ere, Tokiko Gobernu Batzarrak lehengo astean onetsi zuen 12 metroko hiri barruko lau autobus elektriko fabrikatzeko eta hornitzeko eta L-2aren buruan (suhiltzaileen geralekua) karga azkarreko sistema bat eta kotxetegian karga mantsoko sistema bat jartzeko kontratazioa. Halaber, Irunbuseko zerbitzu osorako, Zaisako eta Ospitaleko geralekuetakoak barne, "aukera" izeneko karga azkarreko sistema guztien mantentze-lanetarako kontratua ere sartzen da. 3.176.129 eurokoa da guztizko aurrekontua.\nL-2 linea (Katea-Erdialdea) %100 elektriko bihurtzeko beharrezko azpiegitura osoa da. Proiektuak, gainera, Europako 1.250.000 euroko laguntzak ditu: 800.000 euro, autobusak erosteko, eta 450.000 euro, karga-sistemarako. Irunbusekin batera, gogoratu behar da Europako laguntzetako beste 342.000 euro autobus barruko ekipamendua digitalizatu eta modernizatzeko erabiliko direla. Proiektu hori duela gutxi onartu zuen Gobernu Batzordeak. Gogoratu behar da L-1 %100 elektrikoa dela 2019tik- L-2 da bigarren garrantzitsuena erabiltzaile-kopuruari dagokionez.\nMugikortasuneko ordezkariak, halaber, arloak ireki dituen beste lan-ildo batzuk ere aipatu ditu, batez ere Irungo erdialdea emisio gutxiko eremu bihurtzeko proiektu osoa eta Hiri Mugikortasun Jasangarriaren Plan berria; honek duela gutxi aurkeztu zuen diagnostikoa. Plan hori udalaren ibilbide-orria da, "hiria klima-aldaketaren ondorioei aurre egiteko prest egon dadin ekimenak abian jartzen jarraitzeko eta aitzindari izateko", gaineratu du Olazabalek.


Ordiziako merkataritzak udalari inplikazioa eta bidelagun izatea eskatzen dio\n28 OTS 15\n750 lanpostu sortzen dituen merkatarien eta zerbitzuen sektorea indartzearen aldeko apustua egiten dugu adierazi du Jose Miguel Santamariak. Udaletik asko egin daiteke eta batez ere hobeto egin daiteke.\nEAJ-PNVk martxan jarritako Ordizia Elkarrekin ekimenak, merkataritza, ostalaritza eta turismo sektorearen inguruan antolatutako lehen topaketaren ondoren, Jose Miguel Santamaria alkatetzarako hautagai jeltzaleak adierazi du Ordiziako merkataritzak udalaren inplikazioa eta bidelagun izatea eskatzen duela. Topaketan, sektoreko ordezkariekin batera, Merkataritza eta Turismo sailburuordeak, Itziar Epalzak, Merkataritza zuzendariak, Jon Zaratek eta Turismo zuzendaria den Mertxe Garmendiak hartu zuten parte.\nZentzu horretan 750 lanpostu sortzen dituen merkatarien eta zerbitzuen sektorea indartzearen aldeko apustua egiten dugu adierazi du Jose Miguel Santamariak. Horregatik ezinbestekoa deritzogu, nahiz eta garai zailak igarotzen ari diren, produktu berrien eta hornitzaile berrien aldeko apustua egiten ari den eta dinamismo handia adierazten duen sektorearen iritziak eta aintzat hartzea.\nSantamariak jakinarazi du topaketa egin aurretik Ordizia Elkarrekineko lan taldeak 33 elkarrizketa egin dituela beste hainbeste merkatari eta ostalariekin eta baita sektoreko eragile eta teknikariekin bildu dela ere. Definizioz, merkataritza eta zerbitzuen udalerria gara. 300 lokal ditugu merkataritza jarduerari zabalik eta horrek Ordiziari bizitza emateaz gain, lotarako herria bihurtzea ekiditen du.\nHorrela, alkatetzarako hautagaiak esan du salmenten %50a udalerritik kanpo etortzen direnei esker egiten dela eta gaineratu du: beraz oso garrantzitsua da Ordiziara datozenen mugikortasuna eta irisgarritasuna erraztea.\nGogoratu du lau urte hauetan udala merkatariei bizkarra emanez aritu dela, non ohiko merkataritza eta ostalaritza jarduera gehien kokatzen den gune historikorako sarreretan neurri murriztaileagoak ezarriz, trafikoa aldatuz eta aparkaleku berririk planifikatu gabe nahiz eta gure taldeak horretarako proposamenak egin ditugun. Uste dugu, jarraitu du, udaletik asko egin daitekeela eta batez ere hobeto egin daitekeela, merkatariei orokorrean eta hauek biltzen dituen Ordizian elkarteari entzunez eta egiten dituzten ekarpenak kontuan hartuz.\nTurismoari dagokionez, Jose Miguel Santamariak adierazi du topaketak, Ordiziak gai honetan duen indarra balorean jartzeko balio izan duela eta gaineratu du: lehenak izan behar dugu hau sinesten eta turismo jarduera hazkundearen eta ekonomiaren dibertsifikazioaren ikuspuntutik gero eta faktore garrantzitsuagotzat hartu behar dugu. Ondarea badugu, baita Azoka eta Delikatuz egiten ari den lana ere eta ingurune pribilegiatu bat Aralar eta Aizkorriko parke naturalekin.\nAmaitzeko, bozeramale jeltzaleak aurreratu du hurrengo bi topaketen datak: martxoaren 3an euskararen sektorearena, Patxi Baztarrika Hizkuntza Politikako sailburuordearen parte-hartzearekin, Olano Tabernak duen jangelan eta martxoaren 10ean, Kirola aztertzeko, Kirol Zuzendaria den Jon Redondorekin. Halaber topaketa hauetan parte hartzeko gonbitea luzatu die ordiziarrei, agertzen ari diren gertutasuna ere eskertzeaz gain eta baita dituzten iradokizunak eta ekarpenak helarazten jarrai dezatela ordiziaelkarrekin@gmail.com edo era pertsonalean, egiten ari diren bezala.


Gaur, futbol partida - Soraluze - Plaentxia.eus\nGaur, futbol partida\nUbane Madera Zangitu 2021-11-12 13:01\nGaur, barikua, ligako jardunaldiko partida jokatuko du Sorako gorengo mailako taldeak. Azpeitiko Lagun Onak taldea hartuko du, Ezoziko futbol zelaian. Bestalde, Sorako jubenilek izan ezik, gainerako talde guztiek domekan dituzte hitzorduak, baita futbol eskolako taldeek ere, denboraldiko lehen hitzorduak.\nSailkapen orokorrean hirugarren lekuan dagoen Lagun Onak taldea izango dute aurkari Sorako gorengo mailako mutilek, gaur, 20:00etan, Ezoziko futbol zelaian. Bosgarren doa, berriz, Sora eta aurreko jardunaldiko partida galtzetik dator.\nBestalde bihar, zapatua, 09:30ean, Sorako infantil taldeak Eibarko Urki hartuko du, Ezoziko futbol zelaian. Ondoren, Azkoitiko Anaitasuna taldea izango da bisitari, 11:30ean, Sorako jubenilen kontrako partidan.\nSorako gainerako taldeek, berriz, domekan dituzte asteburuko hitzorduak. Alebinen 1. urtekoek eta benjaminen 1. urtekoek Arrasateko eta Urolako taldeak hartuko dituzte, hurrenez hurren, biek ala biek 12:00etan, etxean.\nAlebinen 2. urtekoek eta benjaminen 2. urtekoak, berriz, Bergara eta Arrasatera joango dira, 12:30ean dute partida alebinek eta 09:00etan, benjaminek.


Audi, Seat, Skoda eta Volkswagen marketako ibilgailuetan akatsak aurkitu dituzte. | Consumer\nAudi, Seat, Skoda eta Volkswagen marketako ibilgailuetan akatsak aurkitu dituzte.\nAkatsak 1,8 litro V5, V6 eta W8-ko turbo motorretan aurkitu dira.\nEgilea: mediatrader 2003-ko martxoak 19\nAndaluziako Kontsumitzaile eta Erabiltzaileen Elkarteen Federazioak (FACUA) gaur jakinarazi du Audi, Seat (León eta Toledo modeloak), Skoda eta Volkswagen marketako ibilgailu-kopuru zehaztu gabe batean akatsak daudela. Alemaniako Volkswagen taldeak, marka horien parte denak, dio irregulartasunak 1,8 litroko turbo motorretan (V5, V6 eta W8) aurkitu direla, 2001ean, 2002an eta, kasuren batean, 2003an ekoitziak, eta gehienak Estatu Batuetan eta Txinan saldu direla, FACUAk dioenez.\nAndaluziako federazioak azaldu duenez, Volkswagen Audi Españako Bezeroarentzako Laguntza Sailak ez du oraingoz zein eredu diren zehaztu, baina elkarteari esan zion enpresak ez duela Europan berrikusteko deirik egingo, ibilgailuak gai baitira beren kabuz irregulartasuna atzemateko eta gidariari bere informazio-sistemaren bidez jakinarazteko.\nNolanahi ere, FACUAk dio auto-fabrikatzaileak ziurtatu diola “bobina horiek huts egiteak ez diola inolaz ere eragiten ibilgailuaren segurtasunari”, nahiz eta motorraren funtzionamendua alda dezakeen. Azkenik, federazioak dio Volkswagen Audi Españak berak ordezkatzen dituen marken kontzesiodunen sareari jarraibideak eman dizkiola eragindako ibilgailuak konpontzeko, “bezeroarentzako inolako kosturik gabe, baldin eta irregulartasuna ibilgailua behar bezala ez mantentzearen edo ez egotearen ondorio ez bada”.\naudi Fakuia ibilgailuak marcas-eu volkswagen\nZerbitzuen sektoreko negozio-zifra ia %2 da\nEzezagun handiak, uztailean indarrean sartuko den tarifa elektrikoaren eredu berriaren inguruan, ohartarazi du FACUAk\nFamilien batez besteko gastua %12 hazi zen 2008an, 652 euroraino\nOtsailean igorritako argiaren ordainagiriek ere irregulartasunak dituzte, FACUAren salaketa


Heriotza-zigorra — Eibar.ORG | Eibarko peoria\nHemen zaude: Hasiera / Blogak / Amatiño / Heriotza-zigorra\namat 2007/10/08 13:55\nRomano Prodi italiar lehen ministroak heriotza-zigorra mundu guztian kentzeko eskabidea azaldu du Nazio Batuen Biltzarrean. Europako Alderdi Demokrataren lehendakariaren iritziz "gizakiak ez du zientziaz soil-soilik aurreratu behar, baita etikaz ere" eta heriotza-zigorra behin betiko kentzeak Justizia sakonduko omen luke eta "mendeku-kultura gainditu".\nHistorian zehar, herri eta gizarte guzti-guztiak baliatu izan dira heriotza-zigorraz gaizkileak akabatzeko nahiz arerio politikoak garbitzeko. Gaur egun, munduko laurogeita hamar estaturen legerian indarrean dago oraindik zigor hau, praktikan heriotzarik gehien-gehienak Estatu Batuetan eta Txinan gertatzen badira ere.\nGezurra dirudien arren, heriotza-zigorraren abolizioa XX. mendeko lorpena da, 1970etik honakoa batez ere. Hau da, bizi garenon giza-andanaren lorpena. Eta Europan, Bielorrusian edo izan ezik, gainerako estatu guztietan debekatua dago heriotza-zigorra, giza eskubideen kontrako erabakirik latzena delakoan.\nHeriotza-zigorrik gabeko Europan salbuespen bakarra Bielorrusia dela esan dut... baina ez, Euskadin ere bada horrelakorik. Gurean ere heriotza-zigorrak indarrean dirau, beti ere aberriaren izenean eta aberria salbatzeko baldin bada, jakina. Eta denok lasai. Ea hurrengoan nori tokatzen zaion. Euskadi Irratiak Goiz kronika honetan emango du izenaren berri. Entzuteko gauza izan zaitezela entzule.


Etzi abiatuko dute Txaparrotan Zarautzen, gaztetxoen txapelketarekin - Urola Kostako Hitza : Urola Kostako Hitza\nEtzi abiatuko dute Txaparrotan Zarautzen, gaztetxoen txapelketarekin\nEskolarteko 112 talde lehiatuko dira, lau mailetan banatuta.\nDesertu Txikiak Txaparrotan Hondartzako XIII. Eskubaloi Festa hartuko du datozen bi asteburuetan. Uztailaren 2an eta 3an, haurren txapelketa jokatuko dute, eta uztailaren 9an eta 10ean, berriz, helduena. Izena emateko epea bukatu zen, eta, guztira, 226 talde izango dira aurtengo ekitaldian parte hartuko dutenak. Gehienak zarauztarrak badira ere, eskualdeko jendea —getariarrak, oriotarrak eta zumaiarrak— ere ariko dira, baita Euskal Herriko beste hainbat herritakoak ere. Haurren txapelketan eskolarteko 112 talde lehiatuko dira, lau mailetan banatuta: 14na talde benjamin neska eta mutiletan (LH 3 eta 4); 20na talde kimu neska eta mutiletan (LH 5 eta 6); eta 16 infantil nesketan eta 28 mutiletan (DBH 1 eta 2). Albistea osorik, Zarauzko Hitzaren webgunean.


Odon Elorza | Irutxuloko Hitza\nEtiketen Fitxategia | Odon Elorza\nOdon Elorza Loiolara joan daBy Kattalin Miner on 2012/10/21 in Hauteskundeak Mugimendu handia dago goizetik Loiolako kultur etxean. Horien artean, eta nahiz eta ez duen bertan bozkatu behar, Odon Elorza alkate ohia azaldu da. Bitartean PSE-EEko bi ahaldunekin argazkia egin du.\n«Loiolako kuartelak lehentasuna du nazioaren defentsan», dio MadrilekBy Kattalin Miner on 2012/10/09 in Hiria, Paperekoa Pedro Arguelles, Defentsako estatu idazkariak Espainiako armadak ez duela kuartela utziko esan du Defentsa Ministerioak atzera bota du Espainiako armadak Loiolako kuartela utzi edo lekuz aldatzeko eskaria. Defentsako estatu idazkari Pedro Arguellesek argi utzi zuen aldaketarik ez zela gertatuko kuartelaren erabilpen zein kokalekuari dagokionez. Indar Armatuentzat, «Loiolako kuartelak lehentasuna du nazioaren defentsan», esan zuen. Kongresuko [...]\nEzker Abertzalea: “Berak hogei urtetan egin ez zuena egiteko eskatzen dio orain Odon Elorzak Donostiako Udal Gobernuari”By Irutxuloko Hitza on 2012/04/17 in Hiria, Politika Odon Elorzak Bildu kritikatu zuen atzo, Monpasko pasabidea eta Atotxako autobus geltokiaren proiektuak “geldituta” daudelako. Alkate ohiaren esan zuen, jada finantzatuta eta esleituta dauden bi obra geldituta egotea “zentzugabekeria” dela. Ezker abertzalearen ustez, Odon Elorzak ez du zilegitasun politikorik Madrileko kargutik, Donostian zer egin behar duten esaten aritzeko: “Berak hogei urtetan egin ez zuena egiteko [...]\nOdon Elorzak Bildu kritikatu du Monpasko pasabidea eta Atotxako autobus geltokiaren proiektuak “geldituta” daudelakoBy Irutxuloko Hitza on 2012/04/16 in Bestelakoak Jada finantzatuta eta esleituta dauden bi obra geldituta egotea “zentzugabekeria” dela dio alkate ohiak PSE-EEko diputatuak, Odon Elorzak, udal gobernua kritikatu du “urtebetean ez duelako ezer ere egin”. Jada esleituta eta finantzatuta dauden bi proiektu dituela, Monpasko pasealekua eta Atotxako autobus geltokia, eta geldituta dituela adierazi du alkate ohiak. haren ustez, zentzugabekeria da. udal bozeramaileei [...]\nEzker Abertzalea: “Illunberen inguruan, ez Odon Elorzak, ez eta bere alderdiak ere, ez dute inoiz beren erantzukizun politikoa onartu”By Irutxuloko Hitza on 2012/03/26 in Hiria Donostiako Ezker Abertzaleak Illunbe auziaren inguruan ardura politikoa eskatu dio PSE-EEri. Donostiako Ezker Abertzaleak hasiera batetik Illunbeko “irregulartasun horiekin” ohartuta, epaitegian salaketa jarri zuela ekarri du gogora; eta oraingo sententzia judizialak, bere garaian egindako salaketa hura berretsi duela adierazi du. “Illunberen inguruan, ez Odon Elorzak, ez eta bere alderdiak ere, ez dute inoiz beren erantzukizun [...]\nOdon Elorzak Auzitegi Konstituzionalean helegitea jartzeko eskatu dio IzagirreriBy Irutxuloko Hitza on 2012/03/26 in Hiria Alkate ohia haserre agertu da Illunberen auzia dela-eta bere aurka egindako kritikengatik PSE-EE alderdiko alkate ohiak, Odon Elorzak, Juan Karlos Izagirre Bilduko alkateak Illunbeko auziaren harira egindako adierazpenak kritikatu ditu. Illunbeko kudeaketan egindako akatsen ardura berea bezalaxe gainerako alderdiena ere badela azaldu du gaur, eta ezin zaiola berari leporatu gertatutakoaren ardura osoa. Ezker Abertzaleak izan [...]\nOdon Elorza: «Illunbe auziagatik, Izagirrek nire zintzotasuna ez badu argi, jar dezala ikerketa batzorde bat abian»By Xabier Etxabe on 2012/03/26 in Politika PSE-EE alderdiko alkate ohiak, Odon Elorzak, Juan Karlos Izagirre Bilduko alkateak, Illunbeko auziaren harira, egindako adierazpenak kritikatu ditu. Eskaera argia egin dio, gainera: «Izagirrek nire zintzotasuna ez badu argi, jar dezala ikerketa batzorde bat abian». Era berean, auzitara jo eta epaiaren kontra babes helegitea jartzeko proposatu du.\n2.mailara igotzeko kanporaketa: Levante B-Athletic B (1-2). 2.Bra igotzeko: Azuqueca-Iruña (3-0), Laudio-Ferrol (1-1). Urtzi Urkizu posted an update 2 hours, 28 minutes ago\nAitor Manterola posted an update in the group Futbolsofatzen 5 hours, 2 minutes ago\nBi nafar Poloniako Ligan nagusi: Legiak irabazi du, eta han dira Iñaki Astiz atzelaria eta Kibu Vicuña 2. entrenatzailea. Jan Urban entrenatzaile. Kopa ere irabazi dute. 2007tik daude hirurak Legian. Igor Susaeta posted an update in the group Italiako Giroa 5 hours, 54 minutes ago\nIgor Susaeta posted an update in the group Italiako Giroa 5 hours, 55 minutes ago


“Zubi guztien gainetik, mugarik ez! Transnazionalik ez! Resistimos para vivir, marchamos para transformar! / Résistons pour vivre, marchons pour transformer!” du lelo nagusi aurtengo martxak. Ekintzak mugak eta nazioarteko enpresen boterea jarri nahi du auzitan besteak beste, jendarte eredu heteropatriarkal, kolonial eta kapitalista arbuiatuz.\nLarunbatean hasi zen Gipuzkoako Aiztondon aste betez luzatuko den herriz herriko “zapien jasoketa”. Herri eta auzoetan zapi aldarrikatzaileak egin dituzte emakume feministek martxari harrera egiteko. Jada Gipuzkoa, Bizkaia eta Araban barrena ibili da martxa, eta hilaren 27an amaituko da Miarritzen. V. Nazioarteko Ekintzaren amaiera, aldiz, martxoaren 6an izango da, Irun-Hendaia arteko mugan. Hainbat ekimen prestatu ditu mugimendu feministak egun horretarako.


Hemen zaude: Hasiera » Langileak » Langileen prestazioak / Pentsioak » Heriotza eta bizirautea » Erregimen Orokorra » Alarguntza pentsioa » Eragileak / Onuradunak\nEragileak / Onuradunak\nEragileak / baldintzak\nAltaren pareko egoerak\nGizarte Segurantzako Erregimen Orokorrekoak, afiliatuak eta alta edo altaren pareko egoeran direnak, eskatutako gutxieneko kotizazio-epea betetzen dutenak:\nHeriotza gaixotasun arruntak eragindakoa bada:\n500 egun, heriotza gertatu aurreko edo kotizatzeko betebeharra amaitu zen egunaren aurreko 5 urteetan, etenik gabe, betiere, kausatzailea alta-egoeran edo egoera baliokidean badago eta ez badu kotizatzeko betebeharrik.\nHala ere, kendu egin da kotizatzeko betebeharra zurztasun-prestazioetan, kausatzailea alta-egoeran edo haren egoera baliokidean badago.\nLanaldi partzialeko kontratua duten langileen kasuan, eskatutako kotizazio-aldia egiaztatzeko, 2013-08-04tik aurrera, abuztuaren 2ko 11/2013 Errege Lege Dekretuan ezarritako arauak aplikatuko dira.\nOndorio horietarako, etxeko langileen sistema berezian sartutako langileak direnean, 2012tik 2018ra, benetan lan egindako ordu kopurua LGSSren 16. xedapen iragankorrean aipatzen diren kotizazio-oinarrien arabera zehaztuko da, zati LPGEak ekitaldi bakoitzerako ezartzen duen erregimen orokorreko gutxieneko ordu-oinarriaren zenbatekoa.\nHeriotza istripuren batek eragindakoa bada, berdin dio lan-istripua edo lanez kanpokoa izan den, edo gaixotasun profesionalak eragindakoa, ez da kotizazioaren aurretiazko epealdirik eskatuko.\nHeriotzagatiko laguntza jasotzeko ere ez da kotizazioaren aurretiko epealdirik eskatuko.\nHeriotza datan, altan edo altaren pareko "egoeran ez direnek", pentsiorako eskubidea eragingo dute beti ere 15 urteko gutxieneko kotizazio epea badute. Inola ere ez dago 99-1-1 aurreko ekitaldiei dagozkien zenbatekoak kobratzerik.\nAldi baterako ezintasun, haurdunaldia bitarteko arrisku, amatasun, aitatasun edo edoskitze naturala bitarteko arriskuko subsidioak jasotzen dutenak, betiere ezarrita dagoen kotizazio-epealdia betetzen badute.\nOrdaindutakoaren araberako erretirodun pentsiodunak.\nEzintasun iraunkorreko pentsiodunak. Laneko istripu edo laneko gaixotasunak eragindako hildakotzat joko dira, kontingentzia hauek direla eta ezintasun iraunkorra edo baliaezintasun handi izaera dutenak.\nKontribuzio mailako erretiroko pentsiorako eskubidea eta lana utzi duten langileak eta eskatu barik hil badira.\nLaneko zein lanez kanpoko istripuetan desagertutako langileak, hil direla aurreikusten denean, eta istripua izan osteko 90 egunetan haien berririk izan ez denen kasuan. Kasu honetan, ez da heriotzagatiko laguntzarik jaso ahal izango.\nEzintasun iraunkor osoaren pentsiorako eskubidea duten langileak, 60 urte azpikoen alde oroharreko prezioan kalte-ordain berezia aukeratu zutenak.\nEgoera bakoitzean, alarguntzagatiko pentsioa jaso ahal izateko, kausatzaileari betetzea eskatuko zaizkion baldintza orokorrez gain (afiliazioa, alta eta kotizazioa), onuradunek beste hainbat baldintza zehatz ziurtatu beharko dituzte egoera zehatz batzuetan.\nBizirik dirauen ezkontideak, hildakoa ezkondu aurretik zuen gaixotasun arrunt baten ondorioz hil denean, ondorengo baldintzetako bat egiaztatu beharko du:\nBien seme-alabak edukitzea.\nHil aurretik, gutxienez, urtebete lehenago ezkondu izana. Ezkontza-loturaren iraupen hori ez da eskatuko, ezkontza egin zenean kausatzailearekin izandako elkarbizitzako epea izatezko bikote bezala egiaztatuta, ezkontza epearekin gehituta bi urte baino gehiagokoa denean.\nEzkontideak baldintza horietako bat egiaztatzen ez duenean, alarguntzagatiko aldi baterako prestazioa eskatu ahal izango du, gainerako baldintzak betetzen baditu, noski.\nLegez banandutakoek edo dibortziatutakoek, berriro ezkondu ez direnean edo izatezko bikote berria osatu ez dutenean, Kode Zibileko 97. Iart.-ak biltzen duen osabidezko pentsioa jasotzen zutenean eta baliorik gabe geldituko balitz kausatzailea hiltzen denean. 2010-01-01az geroztik, alarguntzagatiko pentsioaren zenbatekoa konpentsazio-pentsioa baino handiagoa balitz, gutxitu egingo da azken horren zenbatekoraino.\nBanantze judizial eta dibortzio kasuetan alarguntzagatiko pentsioa jasotzeko eskubidea izateko baldintza, eta konpentsazio-pentsioaren merezidun izatekoa, betetzen dela egiaztatze aldera, hau baino ez da behar izango:\nAlarguntzagatiko pentsioaren eskatzailea (hildakoarengandik banatutakoa edo dibortziatutakoa) konpentsazio-pentsioaren onuradun gisa agertzea dagokion epaian.\nEskubide hori iraungi ez izana, Kode Zibileko 101. artikuluan zehaztutako arrazoi bategatik, edo, antzerako pentsio baten kasuan, eskubideak indarrean jarraitzea gertaera eragilea gertatzen den egunean (hura ziurtatzeko, eskatzaileak aitorpen arduratsua aurkeztu beharko du).\nEpaian zehaztutako konpentsazio-pentsioa eta horretan bertan ezarritako arauak kontuan hartuko dira alarguntzagatiko pentsioak duen mugarako (gai honi ere egin dakioke erreferentzia eskatzaileak aitorpen arduratsu bidez, pentsioaren zenbatekoan eta hura eguneratzeko oinarrietan aldaketak egon litezke eta).\nEdonola ere, alarguntzagatiko pentsioa jasotzeko eskubidea izango dute (nahiz eta konpentsazio-pentsioaren merezidun ez izan) banantze judiziala edo dibortzioa gertatu zen unean genero-indarkeriaren biktimak izan direla froga dezaketen emakumeek. Horretarako, epai irmoa aurkeztu beharko dute, edota kausaren fitxategia, heriotza gertatu eta erantzukizun penala desagertu bada; epairik egon ezean, emakumearen aldeko babes agindua, genero-indarkeriaren zantzuak daudela adierazten duen Fiskaltzaren txostena edo Zuzenbidean onartutako beste edozein froga erabili ahalko da (08-01-01etik aurrerako heriotzei aplika dakiekeena).\nBanantze judiziala edo dibortzioa 2008-01-01a baino lehenago gertatu bada, pentsioa jasotzeko eskubidea aitortzeko ez da beharrezkoa izango dibortziatu edo judizialki banandutako pertsona konpentsazio-pentsioaren hartzekodun izatea, betiere:\nDibortzioaren edo banaketa judizialaren eta kausatzailearen heriotzaren egunaren artean 10 urtetik gora ez egotea.\nGutxienez 10 urtez ezkonduta egon izana.\nGainera, ondorengo baldintzaren bat bete beharko da: edota senar-emazteek seme-alaba komunak izan beharko dituzte; edota onuradunak 50 urte baino gehiago izan beharko ditu kausatzailea hiltzen den egunean.\nEmango duen pentsioaren zenbatekoa 2008-01-01 aurretik indarrean zegoen araudiaren arabera kalkulatuko da (abenduaren 4ko 40/2007 Legea indarrean sartu zenean).\nZehaztutakoa 2008-01-01a eta 2009-12-31 bitartean hildakoei ere aplikatuko zaie, betiere banantze judiziala 2008-01-01aren aurretik gertatu bada.\nKonpentsazio-pentsioa ordaindu izan beharko lukeen dibortziatutako edo judizialki banandutako pertsonak ez du alarguntzagatiko pentsioa jasotzeko eskubiderik izango.\n2013-01-01etik aurrera, pentsioa jasotzeko eskubidea izango dute 2008-01-01a aurretik dibortziatutako edo judizialki banandutako pertsonek, baita 18. xedapen iragankorrak zehazten dituen gainontzeko baldintzak (dibortzio edo banantze dataren eta kausatzailearen heriotza-dataren artean 10 urte baino gehiago igaro izatea; senar-emazteak gutxienez 10 urtez batera egon izana, seme-alabak eduki izana) betetzen ez badituzte ere, betiere:\n65 urte edo gehiago badituzte,\nBeste pentsio publiko bat jasotzeko eskubiderik ez izatea eta\nPentsioaren kausatzailearekin senar-emazte harremanak 15 urte baino gutxiago ez iraun izana.\nEzkontza deuseztatuaren bizirik dirauen senarra edo emaztea, Kode Zibilaren 98. Iart.-an ezartzen duen kalte-ordaina ezartzen bazaio, berriz ere ezkondu ez bada edo izatezko bikoterik ez badu.\nIzatezko bikotean bizirik dirauena, ondorengoa egiaztatzen badu:\n08-01-01 ondoren hil dela.\nIzatezko bikotea bizilekuaren Autonomia Erkidegoan (AE) edo Udaletxean horretarako dauden erregistro batean izena eman izana edo dokumentu publikoa formalizatu izana, bikotearen izatasuna agerian uzten duena, bi kasuetan kausatzailea hil aurretik, gutxienez, bi urte lehenagoko epean eginak.\nKausatzailea hil aurretiko azken uneetan elkarbizitza egonkorra eta nabarmena, azken 5 urteetan etenik gabekoa.\nElkarbizitzan zehar, bikotearen osagai batek ere ez, ez zuela ezkontzeko eragozpenik edo beste norbaitekin ezkonduta ez zegoela.\nHil aurretiko azken urte naturalean, eskatzailearen gehi kausatzaileak aldi horretan lortutakoen %50 baino gehiago ez zirela, edo %25 zurztasunagatiko pentsioa jasotzeko eskubidea duten bien seme-alabak daudenean.\nEdo, bestela, heriotzaren unean indarrean zegoen LGS zenbatekoaren 1,5 aldiz txikiagoak izatea, heriotzaren unean zein hura jasotzen denean bete beharko duena. Adierazitako muga indarrean dagoen LGS-aren zenbatekoaren 0,5 aldi areagotuko da bizirik dirauenarekin bizi diren zurztasunagatiko pentsioa jasotzeko eskubidea duen seme-alaba bakoitzeko.\nLan-etekinak eta diru-etekinak diru-sarreratzat hartuko dira. Baita ondareak ere, pentsioen gutxienekoentzat osagarriak kalkulatzeko.\nPrestazioetarako, altaren pareko egoeratzat joko dira:\nLangabeziako legezko egoera, erabatekoa eta subsidiatutakoa, eta ez-borondatezko langabeziakoa behin ordaindutakoaren araberako edo asistentzia mailako prestazioa amaituta, beti ere enplegu-bulegoan langabetu bezala izena emanda jarraitzen bada.\nLan-kontratua bukatu aurretik gozatu ez diren ordaindutako urteko oporrei dagokien epean langileak duen egoera.\nLangilea seme-alabak, ardurapeko adingabeak edo beste senide batzuk zaintzeko eszedentzia-egoeran dagoen denboraldia, LGSSren 237. artikuluan egiazki kotizaturiko alditzat jotzen dena gainditzen badu.\nEnpresak lurralde nazionaletik kanpora lekualdatzen duen langilea.\nHitzarmen berezia izenpetzen denean, bere mota ezberdinetan.\nSasoiko lanen arteko jardun gabeko epeak.\nAmnistiaren urriaren 15eko 46/1977 Legeak biltzen dituen espetxe-epealdiak, ekainaren 8ko 18/1984 Legeak arautu eran.\nErretiro aurreratuaren laguntza baliokidea eta ohiko erretiroa baino lehenagokoa jasotzeko denbora-tarteak.\nBehin lan-kontratua iraungi ostean, jarraitzen duen aldi baterako ezgaitasun-egoera.\nBehin lan-kontratua iraungita edo langabeziagatiko prestazioa jaso bitartean irauten duen amatasun- edo aitatasun-egoera.\nAldi baterako ezgaitasunaren efektuen luzapena.\nSindrome toxikoak eragindako langileen kasuan, kausa hura zela medio lan-jarduera edo jarduera profesionala utzi beharrean izan zirenak eta aipatutako jarduera berriro ere egin ezin izan dutenak Gizarte Segurantzaren sistemako erregimenen batean alta emanda egonik , egoera baliokidetzat hartuko da jarduera utzi zuen garaian langilea zegoen erregimena kontuan hartuta eta gertakari arruntak direnean.\nLan-kontratua eteteko aldia, genero-indarkeriaren biktima delako lanpostua uztera behartuta dagoen emakume langilearen erabakiagatik.


Jon Martin oiartzuarrak finalaurrekoetarako txartela lortu zuen Seguran | El Diario Vasco\nOiartzunJon Martin oiartzuarrak finalaurrekoetarako txartela lortu zuen Seguran\nJon Martin oiartzuarrak finalaurrekoetarako txartela lortu zuen Seguran\nJon Martin bertsolaria. / DV\nEuskal Herriko Bertsolari Txapelketa Nagusiko lehen bi kanporaketak jokatu dira\nBASTEROBERRI OIARTZUN. Miércoles, 4 octubre 2017, 08:15\nPasa den asteburuan Euskal Herriko Bertsolari Txapelketa Nagusiko bi kanporaketa izan ziren pasa den asteburuan, bata Seguran eta bestea Leitzan. Segurakoan izan genuen Jon Martin oiartzuarra bertsotan, Unai Gaztelumendi, Nerea Elustondo, Felix Zubia, Ander Fuentes eta Beñat Iguaranekin batera.\nLanak ugari bete zituzten bertsolariek: binaka, hiruna bertso zortziko handian lehenik eta zortziko txikian gero; banaka, lehen puntua emanda, zortziko txikian; berriro ere binaka hamarreko txikian; eta, azkenik, kartzelako lana. Azken honetan, oiartzuarrak txapelketan nahi baino okerrago aritu den bertsolariaren gorputzetik aritu zen. Kartzelakoarekin lanak bukatuta, puntuazioaren berri eman zuen epaimahaiak; Jon Martinek jaso zuen puntuaziorik altuena, 673,5 puntu lortu zituen. Honenbestez, finalaurrekoan aritzeko txartela lortu du Jon Martinek, Bastidan ariko da hilaren 28an.\nDagoeneko, bi anai-arreba oiar-tzuarrak Bertsolari Txapelketa Nagusian aurrera doaz. Biak sailkatu dira finalaurrekoetarako-eta. Arkaitz Oiartzabal 'Xamoa' izango dugu hurrengo oiartzuarra Txapelketan. Larunbat honetan izango du kanporaketa, Zumaian 17:00etan.


Literaturaren Zubitegia - Wikipedia, entziklopedia askea.\nLiteratura Zubitegiaren logoa.\nLiteraturaren Zubitegia euskal proiektu digitala da idazleentzat eta irakurleentzat espazio amankomun bat sortzeko. Sarean idazleei buruz aurki daitekeenarekin zubi egiten du: aipamenak, estekak, efemerideak, kritikak, bibliografia...; hortik datorkio izena. Oso webgune aberatsa, biografiekin, kritika artikuluekin, lan literarioekin... guztiak irekiak eta libre erabiltzeko. "Armiarmak literatura sarean josteko dakarren ildoari jarraituz, idazlanekiko erreferentziak, kritikak eta on-line dauden testuekiko loturak bildu nahi izan ditugu". Egun euskal literaturaren erreferentzia nagusietariko bat da sarean. Proiektuaren eragile nagusia Susa Euskal Herriko argitaletxea da eta 2004tik dago martxan.\nLiteraturaren Zubitegia proiektu aberats baten lehen harria da. Horrela zioten 2004an: "Literaturaren Entziklopedia elektronikoa sortzea dugu helburu, eta datu-base entziklopediko horren enbor modura Literaturaren Zubitegia aurkezten dizuegu. Zubitegi honek euskal idazleekin eta euskarara ekarritako idazleekin zubi izan gura du; era berean, Interneten eskura dauden literatur edukiekin ere zubi. Oraingoz 637 euskal idazle, 3091 libururen berri, 2024 esteka, 678 kritika eta 1436 aipamen lotu ditugu entziklopedia txiki honetara. Idazle bakoitzaren efemerideak, bibliografia, kritika, aipamenak eta loturak batu ditugu Atik Zra". Zentzu horretan Armiarma Sarearen atala da Zubitegia. 2011an proiektuan "823 idazle, 3.860 liburuko bibliografia, 3.674 kritika eta 5.254 esteka daude guztion eskura" zeuden.\nEgungo Literaturaren Zubitegiaren zein Armiarmaren koordinatzailea Susako Mikel Elorza da.\nLiteratura Zubitegiaren webgune ofiziala.\nOrriaren azken aldaketa: 10 abuztua 2021, 11:54.


"Euskara... Plazan!" izenburupean, Euskaltzaindiak eta Eusko Legebiltzarrak ekitaldia egin dute gaur, Euskararen Nazioarteko Egunean. "Baina -Bakartxo Tejeriaren esanetan- aldarrikapen hau ez dugu egun bakarrera mugatzen, euskarak 365 egun baititu\n02 Abendua 2015\nEuskaltzaindiak eta Eusko Legebiltzarrak "Euskara... Plazan!" ekitaldia egingo dute ostegunean, Euskararen Nazioarteko Egunean. Bertan, bi erakundeok beste sei hizkuntzetara (poloniera, hebreera, finlandiera, nederlandera, georgiera eta\nPatxi Salaberri Zaratiegi hizkuntzalari eta euskaltzainak parte hartuko du bihar hasi eta abenduaren 4ra bitartean Parisen egingo den onomastikaren inguruko jardunaldi batzuetan. Onomastika arloko aldakuntzak euskaraz eta hizkuntza erromanikoetan\nUrriaren 23an, Euskaltzaindiaren Ahoskera batzordeak antolatuta, Ahoskera Jardunaldia egin zuen Akademiak Donostiako Luis Villasante Euskararen Ikergunean. Bertan, Ahoskera batzordeak prestatutako txostena irakurri zuten Oroitz Jauregi batzordeko\nEuskaltzaindiak zaintzen dituen artxibo-funtsen katalogoa guztion eskura jarri du. Katalogo horretan hiru motako funtsak biltzen dira: erakundearen beraren administrazio artxiboa (1919-1970); hainbat euskaltzain edo euskaltzaleren artxibo pribatuen\nFrantziako Hezkuntza Ministerioak ezarri nahi duen kolegioen erreformak kezka sortu du Ipar Euskal Herriko euskarazko irakasleen artean. Euskaltzaindiaren Zuzendaritzak, azaroaren 24an egindako bileran, kezka hori bere egin eta adierazpen bat\nEuskaltzaindiak zaintzen dituen artxibo-funtsen katalogoa guztion eskura jarriko du. Katalogo horretan hiru motako funtsak biltzen dira: erakundearen beraren administrazio artxiboa (1919-1970); hainbat euskaltzain edo euskaltzaleren artxibo\nAzaroaren 21ean Euskararen Herri Hizkeren Atlasaaurkeztu zuen Euskaltzaindiak Mauleko Herriko Etxean. Honako lau euskaltzainek egin zuten aurkezpena: Xarles Videgain buruorde eta EHHAren arduradunak, Jean-Baptiste "Battittu" Coyos Jagon\nAzaroaren 20an, Akademiaren Sustapen batzordeak antolatuta, XX. Jagon Jardunaldia egin zuen Euskaltzaindiak, Bilboko egoitzan, "Hedabideak euskararen sustapenean" gaiaren inguruan. Hona ekarri ditugu bertan aurkeztu ziren hitzaldien laburpenak eta\n11 orria 180 orritik


Jauregitxo - Wikipedia, entziklopedia askea.\nAmeriketako Estatu Batuetako Portland hiritian dagoen Pittock jauregitxoa.\nJauregitxoa luxuzkoa izan ohi da, eta bertan sendiaren ondorengoak, enpresaburuak edota jende aberatsa bakarrik bizi ohi da, "eliteko" jende honelk euren antzinako autoak edo kirol autoak, morroiak, zerbitzariak eta inudeak izan ohi dituzte.\nJauregitxoen ezaugarri nagusienetako bat bere lorategi handi eta oparoak izan ohi dira. Jauregitxo batek beti lorategi bat izaten du, jauregitxoak hirietan kokatuta izanik kasu bakan batzuetan leku falta dela eta, ez dute lorategirik izaten.\nAzken aldaketa 2 abendua 2020(e)an, 14:18(e)tan\nOrriaren azken aldaketa: 2 abendua 2020, 14:18.


Politika ezin da printzipioekin egin • ZUZEU\nKataluniako prozesuari adi, Junts pel Sí eta CUP-en azken erabaki eta jokamoldeei buruz Beñat Sarasolak Separata blogean egin berri duen azterketa jaso du gure salabardoak.\nIrakurri sarrera osoa HEMEN.\nBeñat Sarasola, CUP, JxS, Katalunia, Mas, prozesua, separata\n2 pentsamendu “Politika ezin da printzipioekin egin”-ri buruz\nfreud 2016-01-05 10:55\nIraultzak lorpenakin bukatzen dira edo denboran irauten badituzte jarrita dagoen botereak berriro berreskuratuko ditu. http://www.hamabost.net/videohiru.html\nGanbaratxotik 2016-01-05 13:30\nEz ahal luke puntu asko irabaziko Mas-ek epe ertainera orain pausoa atzera egingo balu?\nOrain 10 urte imaginago genukeen autodeterminazioaz horrelako naturaltusanez mintzatzea?\nOkerrago ala hobeto gaude, espainiako alderdi batek, podemos-ek, horrelako argi hitzegiten duenean erabakitzeko eskubideaz?\nKrisialdi ekonomikoa, Espainiaren akats estrategikoak eta Kataluniako mugimendu sozialen indarra kontutan hartu gabe ezin uler daiteke egungo eskenategia. Nere ustez aurrerakada galanta egin da. Egin dute. EGIN DIGUTE!!! (zalantzak ditut ea hemendik lagundu edo traba egin ote dugun).\nKataluniako lezioa: 5 lortzeko (Autodeterminazioa) 10 esakatu (Estatua), inteligentziaz, eta inozotasuna aparte utziz.